Potpisan kolacioni sporazum o formiranju skupštinske većine u SO Pale - Trebevic.net\n„Savez za Pale“ ima ukupno 13 odbornika od kojih je 7 odbornika iz SDS-a, 5 PDP-a, i 1 odbornik iz NDP-a, dok koalicija „Složno za Pale“ ima ukupno 12 odbornika od kojih je 7 iz SNSD-a, 4 DNS-a i 1 iz SP-a.\nNosilac liste SDS-a i budući odbornik u SO Pale Bojan Ninković kaže da je koalicija „Savez za Pale“ ranije formirana i da nastavlja sa daljim radom na principima i načelima iskrenosti, ekonimičnosti i efikasnosti, kao i da je današnjim potpisivanjem sporazuma potvrđeno da neće biti preletača.\n„Nastavljamo sa daljim radom, a sve u cilju stvaranja preduslova za bolji ekonomski, socijalni i društveni život svih građana opštine Pale. Volja naroda je takva, i narod je odlučio da skupštinsku većinu čine tri stranke „Saveza za Pale“, a sa druge strane, takođe, volja naroda je da načelnik opštine bude iz druge koalicije“, rekao je Ninković i dodao da sada imaju obavezu da stvore što bolje uslove za život građana opštine Pale.\n„Ova koalicija će sigurno, prihvatiti svaki prijedlog koji bude korektan i koji bude u interesu građana Pala. Mi nećemo praviti nikakvu opstrukciju. Smatram da će novi načelnik prihvatiti volju građana Pala, i da ćemo zajedno stvoriti bolje uslove za demokratsko funkcionisanje zakonodavne i izvšne vlasti“, istakao je Ninković.\nGeneralni sekretar PDP-a Miroslav Brčkalo rekao je da kao što je legalna i legitimna pobjeda Boška Jugovića za načelnika opštine Pale, tako je isto legalna i legitimna skupštinska većina koju čini „Savez za Pale“.\n„Nama cilj nisu sukobi i podjele, nama je cilj saradnja za dobrobit građana opštine Pale, i uvažavanje kako sa jedne strane načelničkog bloka, tako i sa druge strane pobjede koalicije „Saveza za Pale“ u skupštinskim klupama. Ta saradnja će zavisiti od fleksibilnosti i širine sa obje strane“, naglasio je Brčkalo.\nBrčkalo je istakao da vjeruje odbornicima „Saveza za Pale“, i da je skupštinska većina čvrsta i stabilna.\n„U narednom periodu ćemo podržati svaki projekat koji se odnosi na dobrobit građana ove lokalne zajednice, ali isto tako ono za šta budemo smatrali da nije dobro, nećemo dati svoj glas u SO Pale“, istakao je Brčkalo.\nPredsjednik OO NDP-a Siniša Lasica naglasio je da smatra da u narednom periodu neće biti preletača ili takozvanih „papaka“.\n„Nadam se da ćemo sarađivati sa budućim načelnikom, normalno, uz dobrobit svih građana opštine Pale. Ja sam ozbiljan, ovo mi je već treći mandat i ne želim ni da pomislim da će neko ovu koaliciju da izda“, izjavio je Lasica i dodao da će budući načelnik Boško Jugović sigurno imati iskrene saradnike u „Savezu za Pale“, ako to bude htjeo“, izjavio je Lasica.\nBojan NinkovićBoško JugovićMiroslav BrčkaloSiniša Lasica\n4 thoughts on “Potpisan kolacioni sporazum o formiranju skupštinske većine u SO Pale”\nPriča se na Palama da je jedan odbornik iz ovog bloka nezadovoljan svojim statusom u okviru stranke čiji je kandidat bio, da je imao neravnopravan odnos partije prema njemu i da je već odlučio preći u nezavisne odbornike. Da li je to istina…?\nNadam se da nece biti papaka i kod nas…\nCuj ti njih, iskrene namjere o saradnji. Covjeka pljuvali 30 dana ko da im je najveci dusman, sad se nadaju saradnji.\nDa li je taj buntovnik iz jedne organizacije koja mjesto da joj je ime stranka ima riječ partija.


Konstituisana Grupacija za građevinarstvo, industriju građevinskog materijala i stambenu industriju u PKV\nBack PRIVREDA INSTITUCIJE Konstituisana Grupacija za građevinarstvo, industriju građevinskog materijala i stambenu industriju u PKV\nKonstituisanjem Grupacije za građevinarstvo, industriju građevinskog materijala i stambenu industriju, oformljene su sve tri grupacije u Udruženju industrije Privredne komore Vojvodine (PKV) koje su bile obrazovane na sednici Odbora Udruženja. Pored pomenute, tu su i Grupacija za metalnu i elektroindustriju, kao i Grupacija za energetiku i energetsko rudarstvo.\nKonstitutivna sednica Grupacije za građevinarstvo, industriju građevinskog materijala i stambenu industriju u okviru Udruženja industrije PKV, koja broji 11 članova, održana je u utorak, 28. novembra 2017. godine.\n- Grupacija za građevinarstvo, industriju građevinskog materijala i stambenu industriju predstavlja veoma razvijen segment sa širokim brojem kompanija. Na ovom tržištu je uvek veoma dinamično, jer je njihovo poslovanje u direktnoj vezi sa celokupnim razvojem privrede, razvojem infrastrukture, potrošnjom i dugoročnim kreditiranjem. U Grupaciji su prisutni značajni predstavnici sva tri sastavna segmenta ovog tela - istakao je sekretar Udruženja industrije PKV mr Zoran Trpovski, koji je predsedavao radom Grupacije.\nZa predsednika Grupacije, izabrana je Vesna Zvekić, tehnička direktorka kompanije „Polet“ iz Novog Bečeja, a za zamenika predsednika Vladimir Poljovka, pomoćnik generalnog direktora kompanije „Slovan Progres“ iz Selenče. Usvojen je Poslovnik o radu Grupacije, iznet je jedan broj tema za budući rad sa ciljem unapređenja uslova rada i poslovanja članova Grupacije, koje će se razmatrati na narednim sednicama. Odgovarajući zaključci i predlozi biće upućeni nadležnim organima.\n- Grupacija će se truditi da maksimalno zaštiti interese svih članica kroz uspostavljanje kontakta sa državnim organima i drugim institucijama koje utiču na poslovanje kako bi se došlo do najkvalitetnijih zakonskih i podzakonskih akata u ovoj oblasti. Osim toga, biće obuhvaćena su i druga važna pitanja za funkcionisanje ovog sektora od čijeg razvoja zavisi veliki broj drugih privrednih subjekata - rekao je mr Zoran Trpovski.


Krivokapić: „Sporazum o demarkaciji granice mora da se poštuje“\nPremijer Crne Gore Zdravko Krivokapić, u komentaru za RTCG na izjavu kosovskog premijera Aljbina Kurtija „da neće biti sprovođenja Sporazuma o demarkaciji sa Crnom Gorom, u obliku u kojem je ratifikovan 2018. godine“, naveo je „da je taj sporazum važeći, a da se činjenice i realnost moraju poštovati“, prenosi RTK2 pisanje Radio Televizija Crne Gore.\nZdravko Krivokapić (Foto European Council/Zucchi Enzo)\nKrivokapić je istakao da je „taj sporazum važeći i obavezuje obe strane“.\n„Pitanje granica na Balkanu je uvek problematično. Ako dotaknete do granica, to je potencijalno sukob. Dve ekspertske grupe konstatovale su to stanje i to je međunarodno verifikovano i ne vidim razlog zašto bi pokrenuli to pitanje“, kazao je Krivokapić.\nKosovski premijer Aljbin Kurti je nedavno u Skupštini naveo da će iskoristiti „sve rapoložive mehanizme kako bi prema njegovima rečima ispravio fatalne greške u demarkaciji granice Kosova i Crne Gore“.\n„Komisija za demarkaciju i održavanje granica nema mandat. Kada budemo imali novoimenovanu komisiju, sva nerešena pitanja će se rešavati putem posebnih mehanizama koje će ova komisija preporučiti. Daću sve da ispravim nepravedne greške koje su učinjene potpisivanjem štetnog sporazuma 2018. godine, kojim je Kosovo izgubilo teritoriju“, naveo je Kurti u Skupštini.


RAZBIJENE 22 BANDE Pohapšeno 128 mafijaša, zaplenjeno 6,2 tone droge (VIDEO) | Happy BSC portal\nRAZBIJENE 22 BANDE Pohapšeno 128 mafijaša, zaplenjeno 6,2 tone droge (VIDEO)\nU Srbiji su od početka godine procesuirane 22 organizovane kriminalne grupe, od kojih se većina bavila trgovinom narkoticima, a uhapšeno je 128 članova tih grupa, izjavio je danas potpredsednik Vlade Srbije i ministar unutrašnjih poslova Nebojša Stefanović.\n- Pripadnici MUP-a zaplenili su na teritoriji naše zemlje više od 6,2 tone narkotika, ali su istovremeno učestvovali i u devet međunarodnih akcija u kojima je oduzeto 1,9 tona kokaina, oko 140 kilograma marihuane i pronađeno sedam laboratorija za proizvodnju narkotika - rekao je Stefanović tokom predavanja na temu "Uticaj međunarodne saradnje na bezbednost Republike Srbije", koje je održao studentima nemačkog Federalnog univerziteta primenjenih nauka i javne uprave i Kriminalističko-policijskog univerziteta u Beogradu.\n- Drago nam je što danas sve više međunarodnih subjekata prepoznaje napor koji je Srbija uložila u regionalnu i globalnu bezbednost. Težićemo i u narednom periodu proširivanju bezbednosne saradnje, kao i uspostavljanju veza sa novim partnerima u borbi protiv kriminala - rekao je Stefanović.\n- Od početka migrantske krize kroz Srbiju je prošlo više od milion migranata, a trenutno ih u centrima za azil u našoj zemlji boravi oko 4.000. Srbija je od početka migracija preduzela važne korake na ojačavanju svoje granice u cilju sprečavanja iregularnih migracija i krijumčarenja ljudi, kao i zaštite bezbednosti Srbije. Ujedno smo se trudili da svima koji su boravili u našoj zemlji omogućimo humane uslove i svu neophodnu negu - precizirao je Stefanović.\nMinistar je podsetio na činjenicu da Interpol, već pet godina zaredom, svrstava našu policiju u deset najpoželjnijih partnera za saradnju. Takođe, kako je rekao, i Europol nas prepoznaje kao trećeg najpoželjnijeg partnera izvan Evropske unije, imajući u vidu obim razmenjenih informacija. On je dodao i da je prvi zajednički operativni tim srpske policije osnovan 2016. godine upravo u saradnji sa policijom Savezne Republike Nemačke.


Gojazna deca i rizik od dijabetesa | Imam Lud Da Sam Papir\nU najnovijem izveštaju Svetske zdravstvene organizacije (SZO) navodi se da najmanje 1,5 milijardi ljudi ima prekomernu težinu, dok se oko 400 miliona ljudi smatra gojaznim\nOno što je još šokantnije je činjenica da se milioni dece već smatraju – previše debelom.\nDva istraživanja obavljena na američkoj deci pokazale su da bi to mogao da bude odraz uznemiravajućeg globalnog trenda.Nije tajna da previše odraslih ljudi širom sveta ima prekomernu težinu.\nAli kada se 20 miliona dece, mlađe od 5 godina smatraju predebelom, istraživači su se zabrinuli zbog rizika od dobijanja hroničnih bolesti kada ta deca postanu starija. Istraživanje na najmanje 36 hiljada dece u Severnoj Americi pokazalo je da loše navike u ishrani i manjak fizičkih aktivnosti stvaraju faktore rizika za srčana oboljenja, uključujući visok nivo holesterola, kao i dijabetes.\nDa bi situacija bila još gora, testovi na nekoj od te dece nagovestili su sužavanje i stvrdnjavanje arterija. To je stanje koje je, inače, povezano sa odraslima. Postoje takođe i naznake da porodične navike u ishrani mogu da utiču na prekomernu težinu dece.\nNaučnici sa Univerziteta Viskonsin proučavali su najmanje dve hiljade dece iz porodica sa niskim primanjima, starosti ispod tri godine, i ustanovili nešto veoma iznenađujuće: deca su bila iz hispanskih, afro-američkih ali i belačkih porodica.\nMerenjem težine i visine svakog deteta, rezultati su pokazali da hispanska deca do tri godine imaju dvostruko više šansi da imaju prekomernu težinu i gojaznost nego crna i bela deca istog uzrasta. Istraživači nisu mogli da objasne vezu između rasnog porekla i gojaznosti.\nOno što su, međutim, ustanovili je da su deca, čiji roditelji imaju prekomernu težinu, izložena dvostruko većem riziku da i sama budu takva alči i da bebe, koje su dojene najmanje 6 meseci posle rođenja, imaju bolje izglede da ostanu normalne težine.


» COSME – Podrška konkurentnosti preduzeća "EU za radna mesta i ekonomski razvoj"\nPrema poslednjim izveštajima Republičkog zavoda za statistiku, najveći deo srpske privrede – čak 99,5 odsto, čine mikro, mala i srednja preduzeća, koja kreiraju 50 odsto dodate vrednosti, 58 odsto zaposlenosti i učestvuju sa 46 odsto u ukupnom izvozu. Iako sve više doprinose ukupnom izvozu, u njemu učestvuje tek svako deseto preduzeće. Ipak, MSP se smatraju jednom od vodećih snaga ekonomskog razvoja. Ona stimulišu privatnu inicijativu i preduzetničke sposobnosti, fleksibilna su i lako prilagodljiva promenama na tržištu, generišu zaposlenost, utiču na sve raznovrsniju ekonomsku aktivnost, doprinose izvozu i trgovini i osnovni su činilac razvoja konkurentske ekonomije.\nJedno od preduzeća koje je od početka deo EEN je Inregra lajf, vlasnice Tatjane Jevđović, koja ističe značaj članstva u toj organizaciji i pomoći koju je na taj način dobila. „Moje preduzeće je bilo na svim B2B sastancima koje je organizovala Evropske mreže preduzetništva i mislim da je to jedan od najkvalitetnijih vidova pomoći, a posebno je značajna ženskim preduzećima“, objašnjava Tatjana Jevđović.


Vrednost izvoza električne energije Bosne i Hercegovine u 2021. skočila je 66,9% u odnosu na 2020. godinu, na 830 miliona konvertibilnih maraka (oko 424 miliona evra), što je istorijski gledano najbolji izvozni rezultat ove zemlje. Rekordna vrednost izvoza struje iz BiH je značajnim delom rezultat skokova cena izazvanih energetskom krizom na svetskom tržištu.\nVrednost izvoza električne energije BiH je u 2020. iznosila 497,1 milion konvertibilnih maraka (oko 255 miliona evra), a u 2019. godini 574,8 miliona konvertibilnih maraka (oko 295 miliona evra).\nVrednost izvoza struje u 2020. godini je iznosila oko 255 miliona evra\nU prvih 11 meseci 2021. godine, izvoz električne energije BiH ostvario je rast vrednosti od 53,9% u odnosu na isti period prethodne godine i iznosio je 701,3 miliona konvertibilinih marka (359 miliona evra).\nKrajem prošle godine, cene struje su se širom Evrope popele na alarmantne nivoe, od preko 400 evra po megavat-satu za Francusku, Nemačku, Holandiju, Belgiju, Švajcarsku, Austriju, Sloveniju, Hrvatsku, Mađarsku, Italiju i Slovačku.\nVrednost uvoza struje u BiH u 2021. godini je skočila za 127,1%\nŠto se tiče uvoza električne energije u BiH u 2021. godini, vrednost je takođe skočila, i to za 127,1%, na nešto manje od 219 miliona konvertibilnih maraka (oko 112 miliona evra).\nOsim visokih cena, na povećanje vrednosti uvoza struje u BiH uticali su i unutrašnji problemi, poput havarije u termoelektrani Kakanj i štrajka rudara u novembru, koji su doveli i do većeg obima uvoza, navode lokalni mediji.\nPočetna » Vesti » Električna energija » Energetska kriza podigla vrednost izvoza struje BiH na rekordnih 424 miliona evra\nFikret / 26.01.2022.\nPo pitanju uvoza u BiH nadam se da pod uvozom ne podrazumjevate kleptokratske sestre unutar BiH srpskohrvatska je struja takođe bosanska il je to uvoz…Građane ćemo pozvat na masovni građanski neposluh kod plaćanja dodataka na OIE naš je pozdrav STOP MHE FOREVER ČUVARijeka Balkana….


Saradnja Arhipelaga i pozorišta u Srbiji | Arhipelag\nSaradnja Arhipelaga i pozorišta u Srbiji\nIzdavačka kuća Arhipelag potpisala je u proteklih nekoliko meseci ugovore sa deset pozorišta u Srbiji o dugoročnoj saradnji u predstavljanju, popularisanju i promovisanju kulturnih ostvarenja i aktivnosti kod svojih ciljnih grupa.\nArhipelag je potpisao ugovore o saradnji sa Beogradskim dramskim pozorištem, Pozorištem na Terazijama, Pozorištem „Duško Radović“, Bitef teatrom i Ustanovom kulture „Vuk Karadžić“ iz Beograda, Srpskim narodnim pozorištem iz Novog Sada, Narodnim pozorištem iz Niša, Narodnim pozorištem „Toša Jovanović“ iz Zrenjanina, Narodnim pozorištem iz Sombora i Narodnim pozorištem iz Užica.\nNa osnovu ugovora o saradnji, Arhipelag je za publiku Beogradskog dramskog pozorišta, Pozorišta na Terazijama, Pozorišta „Duško Radović“, Bitef teatra i Ustanove kulture „Vuk Karadžić“ iz Beograda, Srpskog narodnog pozorišta iz Novog Sada, Narodnog pozorišta iz Niša, Narodnog pozorišta „Toša Jovanović“ iz Zrenjanina, Narodnog pozorišta iz Sombora i Narodnog pozorišta iz Užica obezbedio popust od 30% na kupovinu knjiga objavljenih u izdanju ove izdavačke kuće. Kupovina je moguća u Klubu čitalaca Arhipelag (Terazije 29/II, Beograd), na izložbenom i prodajnom štandu Arhipelaga na Sajmu knjiga u Beogradu, kao i tokom drugih specijalizovanih akcija Arhipelaga. Uslov za ostvarivanje ovog značajnog popusta jeste sačuvana karta za neku od predstava ovih pozorišta iz tekućeg ili prethodnog meseca.\nNa drugoj strani, članovi Kluba čitalaca Arhipelag, jednog od najaktivnijih klubova čitalaca u Srbiji, imaju specijalne popuste za kupovinu karata za predstave ovih pozorišta.


Zdravstveni radnici rade kontinuirano ono što treba da rade u svojim zdravstvenim ustanovama\nMinistar zdravlja i socijalne zaštite Republike Srpske Alen Šeranić rekao je da se ne razmatra uvođenje vanrednog stanja u RS zbog epidemiološke situacije izazvane pandemijom virusa korona.\nOn je podsjetio da je, kada je uvođeno vanredno stanje, razgovarano i o tome da se i drugi sistemi u okviru RS pripreme za funkcionisanje u posebnim prilikama.\nMinistar porodice, omladine i sporta RS Sonja Davidović rekla je da su u okviru demografske politike u planu i novi projekti za pružanje pomoći mladim ljudima u ruralnim sredinama.\nOdgovarajući na pitanje poslanika PDP-a Perice Bundala, Davidović je rekla da se u okviru populacione politike radi po multisektorskom pristupu, navodeći kao primjer da je Ministarstvo prosvjete i kulture proširilo obim prava za učenike koji imaju pravo na besplatne udžbenike.\nDavidovićeva je dodala da se stalno prate demografska kretanja u RS.\nMinistrica finansija Zora Vidović rekla je da su u ovom ministarstvu, prema sistematizaciji, određena 224 radna mjesta, ali su trenutno popunjena 182, pojasnivši da je to rezultat odlaska radnika u penziju i napuštanja informatičke struke zbog visine plate.


Brisel u šaci gospodara sveta\nZabrinuta zbog optužbi da tajno pregovara sa SAD o sklapanju ugovora o slobodnom transatlantskom tržištu (TAFTA) Evropska komisija rešila je da krene u propagandnu akciju ubeđivanja građana. Propagandnu strategiju definisala je u dokumentu koji je, međutim, procurio u javnost preko nevladine organizacije CEO.\nTako je otkriveno da Evropska komisija novcem poreskih obveznika finansira indoktrinaciju javnog mnjenja.\nU tekstu se na primer ističe da je potrebno „pod hitno razbiti strah i širenje sumnji“ građana EU. Kako? Između ostalog, i pričanjem bajki. Tako je, na primer, Evropska komisija u javnost lansirala stručnu procenu po kojoj će posle stupanja na snagu TAFTA „Evropska unija povećati svoju godišnju dobit za 119 milijardi evra što znači da će budžet domaćinstva u EU prosečno biti uvećan za 545 evra godišnje“.\nKad sam privatno pitao evropskog komesara Karela de Gihta, koji vodi pregovore, kako je moguće da su stručnjaci došli do tako preciznih predviđanja, on mi je odgovorio da priču o TAFTA nekako moraju da ‘prodaju’ javnom mnenju – izjavio je novinarima Janik Sado, francuski poslanik u Evropskom parlamentu i član političke grupe Zelenih.\nDokument Evropske komisije razrađuje dalje kako će propagandna mašinerija „izvršiti opšti napad na svim frontovima, kroz medije i socijalne mreže“. Ističe se između ostalog da treba imati pod kontrolom velike medije za koje se konstatuje da već daju „široku podršku logici TAFTA“. Važnim se smatra pridobijanje javnih ličnosti preko kojih bi se posredno zadobijala podrška građana.\nKoliko je Evropskoj komisiji stvarno stalo do demokratije, građana i famozne „transparentnosti“ pokazao je i sastanak posvećen TAFTA koji je EU ovih dana organizovala u luksuznom hotelu „Šangri – La“ u Parizu. Ko god je hteo, mogao je da prisustvuje ovom skupu ukoliko ispuni jedan uslov: da plati 1.500 evra za ulaznicu.\nTako su u hotel ušli samo oni koji su stigli u limuzinama – komesar EU za trgovinu Karel de Giht, rukovodioci najmoćnijih multinacionalnih kompanija Dženeral elektrik, Dajmler-Benc, Gugl, Total i ostali „gospodari sveta“.\n– Kao 1947. godine – kad su SAD i Evropa zajedno postavili arhitekturu nove ekonomije, sada moramo da delujemo, moramo da budemo ti koji upravljaju. Ako to ne budemo učinili, drugi će to uraditi na našem mestu. –\n„Njihov zadatak je da savladaju otpor kako u Evropi, tako i u SAD, a sve u interesu multinacionala s obe strane Atlantika“, kaže Žado.\nSa njim se ne slaže Holanđanka Mariz Sraka, portparol liberalne grupe u Evropskom parlamentu, koja poručuje:


Dodik: Nema saglasnosti za priznanje tzv. Кosova, podrška Malom Šengenu, BiH ne može da bude natjerana da postane članica NATO - infoBirač\nSrpski član Predsjedništva BiH Milorad Dodik rekao je danas da Republika Srpska neće dati saglasnost za priznanje samoproglašenog Кosova te da je taj stav prenio i delegaciji Švedske sa kojom se danas sastao u Sarajevu. Dodik je istakao da Srpska ne priznaje samoproglašenu nezavisnost Кosova, ali da je spremna na saradnju sa regionom u okviru inicijative Mali Šengen.\n– Postoji mogućnost da se odnosi, prije svega ekonomski, realiziraju kroz projekt Mali Šengen. Vjerujem da ćemo tu odluku donijeti formalno veoma brzo i ući u proces pristupanja inicijativi – istakao je on.\nOn je naveo da članovi Predsjedništva u petak putuju u Brisel gdje ih očekuju sastanci sa evropskim zvaničnicima.\n– Želim da pozdravim činjenicu da smo boravkom u Briselu prije nekoliko dana upoznati sa paketom pomoći za zapadni Balkan od devet milijardi evra. To je pomoć za infrastrukturne projekte koji bi trebalo da povežu gradove zapadnog Balkana. Članovi Predsjedništva u petak ponovo putuju u Brisel kako bi se sreli sa predsjednikom Evropskog savjeta Čarlsom Mišelom i drugim zvaničnicima – rekao je Dodik.\nSrpski član Predsjedništva BiH Milorad Dodik i član Predsjedništva BiH Željko Кomšić sastali su se danas u Sarajevu sa delegacijom Švedske koju su činili ministar inostranih poslova An Linde, ministar unutrašnjih poslova Mikael Damberg, te specijalni izaslanik Ministarstva inostranih poslova za borbu protiv organizovanog kriminala Hakan Jevrel.\nBiH ne može da bude natjerana da postane članica NATO\nBiH ima pravo na svoj izbor i ne može da bude natjerana da postane članica NATO, rekao je srpski član Predsjedništva BiH Milorad Dodik.\n– O tome nema saglasnosti, ali o saradnji sa Alijansom u vrijeme epidemije virusa korona uvijek se može razgovarati – rekao je Dodik nakon sastanka sa delegacijom Švedske.\nOn je rekao da je informisao delegaciju Švedske da o tom pitanju nema saglasnosti i da se oko toga često vode rasprave.\n– Ni Švedske nije članica NATO i ministrarka je potvrdila da planiraju saradnju bez članstva. Sve priče u BiH poprimaju dnevne karakteristike i ovdje je jasno da nema saglasnosti i da ta saglasnost neće biti pribavljena za ulazak BiH u NATO niti bi to trebalo biti toliko važno koliko neko insistira. Važno je ostvariti saradnju sa NATO i to pozdravljamo, ali smatramo da nema uslova niti da će se steći uslovi za ulazak BiH u NATO – istakao je Dodik, poručujući da Republika Srpska i njene institucije ne pristaju na članstvo.\nPutin: Ljudi sa kriminalnim dosijeom ne smiju da treniraju omladinu\nPronađena tri paketića marihuane u Zvorniku kod lica iz Šekovića


Vesti online / Srpski informativni portal / Izložba o Luki Ćeloviću u okviru Noći muzeja\nDigitalna biblioteka Univerzitetske biblioteke iz Beograda\nPortret Luke Ćelovića\nPostavka koja prati živopisnu biografiju čoveka koji je u Beograd došao kao nepismeni mladić bez novca, a postao jedan od najuspešnijih ljudi prestonice i njen darodavac, biće simbolično izložena u prostorijama Prodajnog centra Belgrade Waterfront-a, bivše Beogradske zadruge čiju je izgradnju pomogao Ćelović.\nOsim panela, u izložbenom prostoru emitovaće se i kratak film o Ćelovićevom životu, dok će posetioci moći da razgledaju i selekciju knjiga iz njegove lične biblioteke koje je zaveštao Univerzitetu u Beogradu, zajedno sa svojom celokupnom imovinom.\nAutor izložbe je dr Adam Sofronijević, koji je sa svojim saradnicima izdvojio ključne trenutke Ćelovićevog života i predstavio ih kako bi se javnosti približila često nepoznata, a neprocenjiva zaostavština velikog dobrotvora Beograda. Sa istim ciljem kreirana je i virtuelna varijanta izložbe i biće dostupna na adresi www.unilib.rs/lukacelovic na dan otvaranja izložbe.\nLuka Ćelović je verovao da je znanje moć, i da samo društvo zasnovano na znanju može biti pravedno, ono koje omogućuje svima da ispune svoje snove ukoliko na njima dovoljno vredno rade.\nIzložba "Luka Ćelović - ostvarenje srpskog sna" savršena je prilika da saznate više o zadužbinaru koji je sve što je stekao dao za razvoj i širenje znanja, ali i da uplovite u čudesni Beograd sa kraja 19. veka. Taj Beograd je, upravo zahvaljujući ljudima poput Ćelovića, postao moderna prestonica kakva je danas.


Sastanak gradonačelnika Beograda, Banje Luke i Novog Sada - Istinito.com - Ne budi ovca!\nPočetna > Region > Sastanak gradonačelnika Beograda, Banje Luke i Novog Sada\nSastanak gradonačelnika Beograda, Banje Luke i Novog Sada\n28. Novembra 2019. Istinito476Leave a Comment on Sastanak gradonačelnika Beograda, Banje Luke i Novog Sada\nGradonačenik Banje Luke Igor Radojičić, sastao se danas u Beogradu sa gradonačelnicima Beograda i Novog Sada, Zoranom Radojičićem i Milošem Vučevićem.\nIgor Radojičić je rekao da je do sastanka došlo na inicijativu gradonačelnika Beograda i da je ovo prvi put da gradonačelnici ova tri grada sjede na jednom mjestu i dogovaraju konkretnu saradnju.\n-Obavijestio sam kolege da je godina na izmaku za Banju Luku bila vrlo dobra u razvojnom smislu, jer smo realizovali niz projekata infrastrukture, izgradnje saobraćajnica, mostova i vodovoda, pod motom „Banja Luka se gradi“. Takođe dužnu pažnju smo posvetili i različitim grupama stanovništva kao što su mladi i penzioneri, a sve u okviru programa „Banja Luka ljudskog lica“ – istakao je Radojičić i dodao da je Banja Luka veoma zahvalna Novom Sadu na podršci u kandidaturi za Evropsku prestonicu kulture, te da će Banja Luka podržati Beograd kao kandidata za Zelenu prestonicu Evrope 2022. godine.\nGradonačenik Beograda Zoran Radojičić, naglasio je da su, u današnjim razgovorima, dominirale ekološke teme, jer se sva tri grada susreću sa sličnim problemima.\n-Radimo na akcionim planovima zelenih gradova u sva tri grada i vjerujem da ćemo kroz taj proces imati veće mogućnosti da unapredimo našu saradnju. Beograd se kandidovao za Zelenu prestonicu Evrope 2022. godine i bile su mi veoma korisne sugestije koje sam dobio od kolega iz Banje Luke i Novog Sada. Razgovarali smo i o budžetima naših gradova, ali i o predstojećim praznicima i organizaciji manifestacija koje će biti upriličene tokom praznika – kazao beogradski gradonačelnik.\nPrvi čovjek Novog Sada Miloš Vučević, izjavio je da je prvi put organizovan ovakav format razgovora između tri gradonačelnika i izrazio uvjerenje da će i budući sastanci biti posvećeni suštinskim stvarima koje poboljšavaju živote građana Banje Luke, Beograda i Novog Sada.\n-Sljedeći sastank bi trebalo da bude održan početkom iduće godine u Novom Sadu gdje bi trebalo da dominiraju teme iz kulture, dok bi sredinom godine trebalo da se sastanemo u Banjoj Luci gdje će dominirati ekonomske odnosno privredne teme – zaključio je Vučević.\nWigemark novi šef misije EULEX-a na Kosovu\nAlbaniju pogodio još jedan zemljotres


Beogradski glas (Beta) – U prepodnevnom delu rasprave u Skupštini Srbije izmedju ostalog ponovo se povela polemika o privatnim humanitarnim fondacijama za prikupljanje novca za lečenje dece u inostranstvu.\nPoslanik Srpske napredne stranke Marko Atlagić optužio je osnivača humanitarne fondacije „Podrži život“, glumca Sergeja Trifunoviću da je iznos od 15 miliona dinara koje su građani donirali toj fondaciji za lečenje bolesne dece uložio u slovenački privatni fond „Ilirika“, a potom transakcijom vratio samo 10 miliona dinara, dok je pet miliona dinara „negde isparilo“.\n„Dobro je što je pokrenut krivični postupak protiv Trifunovića“, kazao je Atlagić.\nĐorđe Vukadinović iz poslaničke grupe Pokret za spas Srbije – Nova Srbija rekao je da su privatni fondovi za prikupljanje sredstava za lečenje dece u inostranstvu pozitivna stvar i da je super što postoji i državni fond za istu namenu, ali da je loše dezavuisanje i tabloidno tretiranje privatnih fondova koji su godinama unazad uspešno slali na lečenje decu u inostranstvo.\n„Zašto dezavuisati privatne fondove? Ako je bilo zloupotreba, postoje organi koji će time da se bave. Implementacija državnog fonda je išla paralelno sa dezavuisanjem privatnih fondova, a treba da rade zajedno“, kazao je Vukadinović.\nOn je rekao da ne treba praviti rat sa privatnim i državnim fodnovima, jer je godinama unazad mnogo dece otišlo na lečenje zahvaljujući privatnim fondovima.\n„Neko veruje Trifunoviću, neko (Aleksandru) Šapiću. Zašto od toga praviti rat? Svaka zloupotreba treba da bude ispitana, a ne tabloidno tretirana, jer će imati za rezultat smanjenje doniranja novca, a godinama unazad mnogo je dece otišlo na lečenje u inostranstvo“, kazao je Vukadinović.\nOznake"Podrži život" humanitarna organizacija Naslovna-centar Naslovna-traka Sergej Trifunović\n„Peti oktobar je bio pobuna građana protiv Slobodana Miloševića, svi oni koji govore da je to bio puč namerno falsifikuju činjenice“


U Brnu devet srpskh kompanija\nAktuelno / Štampa / U Brnu devet srpskh kompanija\nPREDSTAVNICI SRPSKE PREHRAMBENE I INDUSTRIJE AMBALAŽE U ČEŠKOJ U BRNU DEVET SRPSKIH KOMPANIJA\n– Srpske kompanije iz prehrambene industrije i industrije ambalaže po prvi put će nastupiti na sajmovima SALIMA i EMBAX u Brnu u Češkoj Republici koji se održavaju od 2. do 5. marta 2010. Nastup srpskih kompanija u okviru Nacionalnog štanda na sajmovima SALIMA i EMBAX trebalo bi da omogući bolji plasman domaćih proizvoda i usluga na tržište Češke Republike. –\nAgencija za strana ulaganja i promociju izvoza Republike Srbije (SIEPA) po prvi put ove godine finansijski će podržati i organizovati nastup srpskih kompanija iz oblasti prehrane i ambalaže na sajmovima SALIMA i EMBAX u češkom gradu Brno. Ova dva međunarodna sajma održavaju se istovremeno i trajaće od 2. do 5. marta. Devet srpskih kompanija predstaviće se na dva zasebna Nacionalna štanda.\nMeđunarodni sajam prehrane SALIMA se održava po 27. put i pruža odličan uvid u stanje prehrambene industrije u zemljama Centralne i Istočne Evrope. Prošle godine na ovom sajmu je izlagalo 1.068 kompanija a posetilo ga je 37.500 ljudi. Na nacionalnom štandu Srbije biće izloženi konditorski proizvodi kompanije „Pionir“, čokoladni dražeji „Art Ivala“, prirodni sokovi kompanije „Zdravo“, kao i zaher i linzer torte „Sweet Art-a“. Kompanije iz industrije ambalaže „Al Pack“, „Inmold“, „Papirprint“, „RP“ i „Spektar“ predstaviće svoje proizvode i usluge na sajmu EMBAX koji se održava po 26. put i jedini je sajam ambalaže u Češkoj.\nSrbija i Češka su tokom proteklih godina intenzivirali privrednu saradnju. Predstavljanje srpskih kompanija iz prehrambene industrije i ambalaže po prvi put u Češkoj trebalo bi da omogući bolji plasman domaćih proizvoda i usluga na češko tržište.


13. марта 2017. Novi Sad, Sport\nTrčalo se juče u Kameničkom parku i to za dečiji osmeh i može se reći da je trka u potpunosti uspela. Pobednici ovogodišnje glavne trke su Ksenija Bubnjević i Ognjen Stojanović. Oni su najbrže u svojim kategorijama savladali stazu od 10 ipo kilometara. Inače, ovu trku su organizovali atletičar i humanitarac Goran Vendlener, a u saradnji s Omladinskim atletskim klubom “Novi Sad” i Visokom poslovnom školom strukovnih studija je humanitarnog karaktera. Zahvaljujući kotizacijama za učešće u trkama, prikupljeno je više od 300.000 dinara, a sredstva će biti predata deci bez roditeljskog staranja. Na trci je učestvovalo preko 700 takmičara svih uzrasta, od dece, preko rekrativaca do profesionalaca.


Klaus traži garancije za sporna imovinska prava\nČeški predsednik Vaclav Klaus će, pre potpisivanja Lisabonskog sporazuma, zahtevati snažne i obavezujuće garancije EU da tim ugovorom neće biti ugrožena postojeća imovinska prava, izjavio je danas njegov pomoćnik Ladislav Jakl.\nKačinjski potpisao "Lisabon"\nB92 - 10.10.2009\nVaršava -- Poljski predsednik Leh Kačinjski potpisao je Lisabonski sporazum, pa je Češka ostala jedina članica Evropske unije koja još nije ratifikovala taj dokument. Potpisivanje dokumenta, koji donosi reformu evropskih institucija, izvršeno je na ceremoniji u predsedničkoj palati u prisustvu ...\nKačinjski potpisao Lisabonski sporazum\nBlic - 10.10.2009\nPoljski predsednik Leh Kačinjski potpisao je danas Lisabonski sporazum, koji donosi reformu evropskih institucija, čime je Češka ostala jedina od 27 zemalja članica Unije koja još nije ratifikovala taj dokument. Potpisivanje je izvršeno na ceremoniji u predsedničkoj palati uz prisustvo visokih ...\nFišer: Bez otvaranja ratifikacije\nPrag, Varšava -- Češki premijer Jan Fišer odbio da zbog novih zahteva predsednika Češke Vaclava Klausa, češka vlada zatraži ponovno otvaranje ratifikacije Lisabonskog sporazuma. Uprkos izjavama češkog predsednika Vaclava Klausa da do ratifikacije Lisabonskog sporazuma neće doći ukoliko se ne budu ...\nBlic - 09.10.2009\nFredrik Rajnfelt, premijer Švedske, države koja predsedava EU, danima je uzalud pokušavao da telefonom stupi u kontakt sa Vaclavom Klausom, češkim predsednikom, kako bi saznao kada evroskeptični državnik planira da potpiše Lisabonski sporazum nakon što je pozitivni ishod irskog referenduma stvorio ...\nKlaus dodatno uslovljava potpisivanje Lisabonskog sporazuma\nČeška mora da pregovara o izuzeću iz Lisabonskog sporazuma na osnovu kojeg će biti zaštićena od posleratnih potraživanja imovine, a sudstvu biti zagarantovan suverenitet, izjavio je danas češki predsednik Vaclav Klaus. Klaus je izjavio da strahuje da bi oni koji polažu pravo na imovinu oduzetu od ...\nKačinjski: Potpis u subotu\nVaršava -- Poljski predsednik Leh Kačinjski potpisaće u subotu Lisabonski sporazum i tako završiti njegovu ratifikaciju u Poljskoj. Kačinjski će sporazum potpisati 10. oktobra u podne, na svečanosti kojoj će osim poljskog državnog vrha prisustvovati i najviši zvanični EU.\nKačinjski ipak potpisuje Lisabonski sporazum\nPoljski predsednik Leh Kačinjski potpisaće Lisabonski sporazum i tako završiti njegovu ratifikaciju u Poljskoj u subotu, 10. oktobra u podne, na svečanosti kojoj će osim poljskog državnog vrha prisustvovati i najviši zvanični EU.\nNovi zahtev Češke Evropskoj uniji\nBrisel, Pariz -- Predsednik Češke Vaclav Klaus rekao je da želi da se pre potpisivanje Lisabonskog sporazuma dopiše poglavlje ugovora koje se odnosi na osnovna prava. Premijer Švedske, koja predsedava EU, Frederik Rajnfelt, rekao da je razgovarao telefonom sa predsednikom Klausom koji traži da se ...\nRatifikacija i u Češkoj i Poljskoj\nPrag, Varšava, Brisel -- Nakon što su Irci na referendumu prihvatili Lisabonski sporazum, Češka i Poljska najavljuju skoru ratifikaciju tog dokumenta. Češki premijer Jan Fišer kaže da je vlada te zemlje čvrsto uverena da će u Češkoj Lisabonski sporazum biti konačno ratifikovan do kraja godine.\nČeška i Poljska uskoro ratifikuju Lisabonski sporazum\nČeški premijer Jan Fišer izjavio je danas u Pragu da je vlada te zemlje čvrsto uverena da će u Češkoj Lisabonski sporazum biti konačno ratifikovan do kraja godine. Najavljeno je i da će poljski predsednik Leh Kačinjski uskoro potpisati dokument.\nPoslednji veliki sporazum EU\nHrvatska i verovatno Island postaće članice Evropske unije, ali Turska i Ukrajina imaju manje šanse nego ranije, piše danas londonski Gardijan, uz ocenu da je Lisabonskom ugovoru u osam godina, od kada je začet, naneseno toliko udaraca da će, ako i stupi na snagu do kraja godine, to verovatno biti ...


Sanja Patalov Stojanović je diplomirani socijalni radnik i zaposlena je u Centru za socijalni rad u Pančevu od oktobra 2006. godine Pančevo.MOJKraj.rs\nPre toga, odbornici Skupštine grada Pančeva većinom su izglasali nepoverenje dosadašnjem direktoru Centra za socijalni rad. Zoran Albijanić, smenjen je s mesta prvog čoveka ove Ustanove posle 17 godina.\nInicijativu za smenu Albijanića Skupštini Pančeva uputio je Upravni odbor Centra za socijalni rad, usled nezadovoljstva Albijanićevim radom.\nKako je Željko Sušec, ispred Kadrovske komisije obrazložio, ovo skupštinsko telo prihvatilo je Inicijativu Upravnog odbora i predlog o smeni prosledilo odbornicima na odlučivanje.\nOdbornici opozicije želeli su da znaju više o razlozima ove smene, jer kako je Nikola Ćebić, odbornik Dosta je bilo za govornicom kazao, ovo je prvi put u ovom sazivu da je neko smenjen s funkcije, za razliku od drugih koji su sami podnosili ostavke, a ne postoji adekvatno obrazloženje za ovakvu odluku.\nMilenko Čučković, član gradskog veća za socijalna pitanja izneo je neke od argumenata zašto je inicirana smena direktora Albijanića, navodeći da on nije bio kooperativan niti je želeo da sarađuje s lokalnom samoupravom. Kako je rečeno, na Albijanićev rad pristizale su brojne pritužbe korisnika, jer nije želeo da komunicira s ljudima koji imaju socijalnu potrebu, a pre oko mesec dana utvrđeno je da je bilo i finansijskih malverzacija, čime će se baviti neki drugi organi.\nZoran Albijanić nije bio u Skupštinskoj Sali da odgovori na optužbe, ali je Žarko Jelisavčić, odbornik Pokreta Dosta je bilo pročitao intervju direktora Albijanića dat jednom lokalnom portalu u kojem demantuje sve navode koji su se pre toga pojavljivali u nekim drugim medijima.\nIpak, nakon kraće rasprave, odbornici su se većinom glasova izjasnili za Albijanićevu smenu.\nO novoj v.d. direktora Centra za socijalni rad u Pančevu nije bilo rasprave, već je Sanja Patalov Stojanović imenovana većinom glasova prisutnih odbornika.\nSanja Patalov Stojanović je diplomirani socijalni radnik i zaposlena je u Centru za socijalni rad u Pančevu od oktobra 2006. godine.


Govedarica: Nismo razgovarali o koaliciji sa SNSD-om | Visoko.co.ba\nNaslovnica BiH Politika Govedarica: N...\nGovedarica: Nismo razgovarali o koaliciji sa SNSD-om\nPredsjednik Srpske demokratske stranke (SDS) Vukota Govedarica tvrdi da iz Saveza nezavsnih socijaldemokrata (SNSD) nisu dobili zvaničnu ponudu za koaliciju te da o tome nisu danas ni razgovarali na višesatnoj sjednici Glavnog odbora stranke.\nKaže da mu je to stranačko tijelo dalo povjerenje da radi na jedinstvu stranke, a Predsjedništvo SDS-a “da optimalno pozicionira stranku, vodeći računa o izbornoj platformi i načelima i programskim principima, koji su rečeni tokom izborne kampanje”.\n– Na tim programskim principima spremni smo da razgovaramo s drugim političkim strankama – rekao je Govedarica, nakon osmosatnog zasjedanja Glavnog odbora SDS-a.\nDobio je mandat da formira tim koji će biti zadužen za analizu izbrornog rezultata, a za decembar je najavio raspisivanje odluke o redovnim unutarstranačkim izborima.\nKaže da u Glavnom odboru SDS-a smatraju da su izbore, 7. oktobra, pratile brojne neregularnosti, o čemu su dostavili dokaze Centralnoj izbornoj komisiji, koja ih je odbila te će uputiti žalbe i prigovor kod drugih nadležnih institucija.\nGovedarica je izrazio žaljenje što su članovi Glavnog odbora SDS-a iz Doboja u jednom mometu napustili sjednicu, te je najavio da će s njima razgovarati narednih dana.\nSvi članovi i dva potpredsjednika GO SDS-a iz regije Doboj napustili su sjednicu Glavnog odbora SDS-a, među kojima i Boris Јerinić, aktuelni zamjenik ministra odbrane BiH, koji je kao razlog naveo to da atmosfera nije bila demokratska.\nZa pojedine medije u RS je kazao i da je na sjednici kritikovan dobojski SDS, umjesto diskusije o odgovornosti stranačkog rukovodstva za najlošiji izborni rezultat u istoriji.\nPreviranja u SDS-u intenzivirana su nakon izbora, posebno zbog pitanja da li će ta stranka pristati na koaliciju s SNSD-om na nivou BiH.\nZa razgovore s SNSD-om u proteklom periodu su se javno izjasili funkioneri SDS-a iz prve postave stranke, Mićo Mićić, Obren Petrović, Milovan Bjelica.\nProtiv te koalicije su se danas izjasnili i pojedini članovi banjalučkog odbora SDS-a, dajući podršku Govedarici, koji je jučer smijenio potpredsjednika SDS-a Kostadina Vasića, nakon njegovih tvrdnji da Govedarica, Mladen Bosić, Dragan Mektić i Aleksandra Pandurević “po nalogu nekih međunarodnih bezbjednosnih agencija, rade protiv srpskog jedinstva”.\nU blizini banjalučkog sjedišta SDS-a večeras je intervenisala i policija, te pretresla dva automobila novosadskih registarstkih oznaka, ali nisu zvanično potvrdili da li to ima veze s nekim ljudima bliskim ovoj stranci.\nGovedarica je rekao da ne zna šta se dešavalo, ali da, kako je naveo, mora da vodi računa o svojoj bezbjednosti.\nČlanak prijeZašto vlasti troše novac na printanje hiljada stranica papira koje su dostupne na internetu\nSljedeći članakUskoro izrada Zakona o istospolnom partnerstvu u FBiH


subota, 15. februar 2020. 16:04\nsubota, 15. februar 2020. 13:56\nPripadnici Ministarstva unutrašnjih poslova u Pančevu uhapsili su M.V. (2001) iz okoline Pančeva, zbog postojanja osnova sumnje da je izvršio više krivičnih dela razbojništvo i krivično delo teška krađa.\nponedeljak, 03. februar 2020. 18:40\npetak, 31. januar 2020. 17:27\nPripadnici Ministarstva unutrašnjih poslova u Pančevu, u saradnji sa Poreskom policijom iz Pančeva, uhapsili su M.P. (1973) iz Novih Banovaca, zbog postojanja osnova sumnje da je izvršio krivična dela poreska utaja, nedozvoljeno skladištenje robe i neosnovano iskazivanje iznosa za povraćaj i poreski kredit.\nčetvrtak, 16. januar 2020. 18:02\nOsumnjičen za proizvodnju, držanje, nošenje i promet oružja i eksplozivnih materija\nsreda, 25. decembar 2019. 20:03\nU cilju unapređenja stanja bezbednosti tokom predstojećih novogodišnjih i božićnih praznika, pripadnici saobraćajne policije Policijske uprave u Pančevu pojačano će kontrolisati učesnike u saobraćaju s posebnim akcentom na otkrivanje prekršaja koji su najčešći uzroci saobraćajnih nezgoda i utiču na težinu posledica u njima.\nsubota, 14. decembar 2019. 10:57\nutorak, 03. decembar 2019. 21:41\nčetvrtak, 10. oktobar 2019. 19:07\nUhapšeni muškarci iz okoline Pančeva zbog pokušaja iznude\nPripadnici Ministarstva unutrašnjih poslova u Sokobanji i Pančevu uhapsili su F. N. (1988), S. P. (1997), T. S. (1997) i S. Đ. (1998) iz okoline Pančeva, zbog postojanja osnova sumnje da su izvršili krivično delo iznuda.


Britanija poriče pisanje srbijanskih medija o bilo kakvom snabdijevanju Kosova oružjem | Kosova.info\nDom|Najnovije|Britanija poriče pisanje srbijanskih medija o bilo kakvom snabdijevanju Kosova oružjem\nBritanija poriče pisanje srbijanskih medija o bilo kakvom snabdijevanju Kosova oružjem\nKao što je Kosova.info pisao o navodnom naoružanju Republike Kosova od strane Velike Britanije sada je i Britanska ambasada potvrdila pisanje Agencije Kosova.info.\nIz Srbije zamena teza zbog ‘oružja’ koje je na Kosovo “stiglo iz Britanije”?\nBritanska ambasada u Beogradu reagovala je nakon pisanja srbijanskih režimskih medija da imaju informacija o navodnoj isporuci oružja iz Britanije na Kosovo, nazivajući takve vijesti potpunim izmišljotinama.\nBritanska ambasada saopštila je da u ovim navodima nema istine i pozvala medije u Srbiji da potvrde izvore i da ne šire dezinformacije.\n„U pojedinim beogradskim medijima pojavile su se potpuno izmišljene tvrdnje o izvozu oružja iz Velike Britanije na Kosovo. “U ovim tvrdnjama nema ni mrvice istine”, navodi se u saopštenju, prenosi Kosova.info.\nAmbasada je također “ljubazno” pozvala sve medije da provjere informacije koje objavljuju kako bi spriječili širenje dezinformacija i lažnih vijesti.\nInače, srpski mediji su preneli da je Velika Britanija snabdevala Kosovo raketama “Džavelin”. Na to je reagovao i predsjednik Srbije Aleksandar Vuičić, koji je rekao: „Niko nema pravo da naoružava Kosovo, ali ga nije briga“.\nPremijer Kosova Aljbin Kurti rekao je da izjave koje dolaze iz Beograda ne treba uzimati u obzir.\nTužan događaj u Podujevu: Pronađena šestomjesečna beba bez znakova života\nSAD i saveznici nameću dugoročnu izolaciju Rusiji\nV mjesec ruske agresije: Koliko je do sada poginulo ljudi u Ukrajini?


Kurti se sastao sa ambasadorom SAD Kosnettom\nAlbin Kurti i ambasador SAD Kosnett u Prištini, oktobar 2019.\nLider Pokreta Samoopredeljenje Aljbin Kurti (Albin) sastao se sa ambasadorom Sjedinjenih Država Filipom Kosnetom (Philip S. Kosnett) sa kojim je razgovarao o mogućnosti produbljivanja bilateralnih odnosa između dve države.\nPokret Samooprdeljenje je na svojoj Facebook stranici navelo da će Kosovo uskoro dobiti novu Vladu nakon parlamentarnih izbora, održanih u nedelju, 14. februara, te da Kosovo u budućnosti imati priliku da sarađuje sa SAD kroz projekte koji „pomažu demokratskoj izgradnji zemlje, ekonomskom razvoju i produbljuju bilateralnih odnosa“.\nNa osnovu preliminarnih rezultata Centralne izborne komisije Kosova, Pokret Samoopredeljenje je osvojio oko 48 odsto glasova birača, na drugom mestu je Demokratska partija Kosova sa 17 odsto, a na trećem Demokratski savez Kosova sa oko 13 odsto glaosva birača.\nU međuvremenu, ambasador Kosnet je Pokretu Samoopredeljenje čestitao pobedu na nedeljnim izborima. On je na svom Twiter nalogu naveo da je sa liderom Samoopredeljenja Aljbinom Kurtijem razgovarao o daljem putu Kosova.\n„Pozivamo sve stranke da brzo rade na formiranju vlade i Skupštine, koje će biti u službi građana i odgovoriti na sve izazove“, naveo je Kosnet.


Dušan Mitić, generalni direktor IN2 Beograd\nNa čelu kompanije IN2 Beograd nalazi se od početka 2019. godine.\nNa ovu poziciju došao je posle 10 godina rada u IT industriji, od čega više od sedam godina upravo u kompaniji IN2 Beograd – najpre kao konsultant, a zatim i kao rukovodilac timova i projekata.\nNjegovo radno iskustvo u IT industriji bazirano je na implementacijama ERP sistema, i jedan je od retkih u Srbiji koji su radili implementacije oba Microsoft ERP sistema (Dynamics AX i Dynamics NAV/365 BC), ali i najvećeg Oracle ERP sistema eBS (e-Business Suite). Upravo to ga kvalifikuje, između ostalog, i kao vrhunskog poslovnog konsultanta u smislu optimizacije poslovnih procesa.\nIN2 Grupa, čiji je IN2 Beograd deo, imenovala je Dušana na poziciju generalnog direktora očekujući da način rada, organizaciju i timski duh iz Microsoft Dynamics tima prenese na čitav IN2 Beograd. Ovaj specifičan izazov uspešno je savladan: kompaniju čine zaposleni iz različitih vertikala IN2 grupe, od čega neki zaposleni direktno sarađuju sa timovima unutar IN2 grupe, a većina pripada Microsoft Dynamics 365 timovima koji vrlo uspešno nastupaju samostalno.\nOd početka 2018. godine IN2 Grupa je u sastavu kanadske CSI Grupacije: IN2 Beograd se stabilno pozicionirala u okviru ovog ekosistema, o čemu govore rezultati, kao i kontinuirano zadovoljstvo klijenata.\nDušan je završio osnovne i master studije na Ekonomskim fakultetu Univerziteta u Beogradu (smer: Statistika, Informatika i Kvantitativne finansije).\nNjegov poslovni moto je da je ulaganje u ljude i formiranje kvalitetnih timova kao glavna orijentacija kompanije – najbolji način da se ostvari dugoročan rast i razvoj kao i zadovoljstvo klijenata izvedenim projektima.


Uskoro Novi Pazar dobija i svoj filmski festival - iBalkan.net\nGrad Novi Pazar i Kulturni centar saradjivaće sa velikanom ex jugoslovenskog filma Ademirom Kenovićem i njegovim timom na nekoliko nivoa. Poznati režiser, čija ostvarenja poznavaoce filmske i pozorišne umetnosti uvek ostavljaju bez daha, podržaće inicijativu da grad Novi Pazar dobije svoj letnji filmski festival. Ovdašnja publika uskoro će imati priliku da vidi i ostvarenje „Žaba“, prikazano na ovogodišnjem Sarajevo film festu, kao i istoimenu predstavu.\nZa Kenovića današnji boravak u Novom Pazaru znači zvaničnu potvrdu da će iz Bosne i Hercegovine stići podrška za festival. Na drugoj strani, u okviru serije intervjua sa gradonačelnicima bivše Jugoslavije , a za potrebe projekta „Hoću kući“ koje potpisuje Kenović, biće intervjuisan i gradonačelnik Novog Pazara Nihat Biševac.\nProgram je namenjen ljudima iz dijaspore, a obuhvaćene su lokalne samouprave čije osnaživanje vodi i ka povratku raseljenih iz ovih krajeva u domovinu.\n„Treba ovdašnjoj publici približi” filmska i pozorišna ostvarenja iz Bosne i Hercegovine, ali sa druge strane, ljudima sa prostora susedne države predstavi” najkvalitetnije što Srbija u ovoj sferi ima. Upravo na krilima te ideje nastaje i letnji filmski festival u Novom Pazaru, za koji sam siguran da će uz doprinos najboljih imena sa oba područja, biti izuzetno uspešan“, zaključuje Biševac.\n„Nama na ovom planu mogu da pomognu mnogi. Formiraćemo organizacioni odbor i napraviti nešto sasvim novo, uz podršku evopskih gradova koje imaju slične projekte. Naša saradnja datira od ranije, kroz likovnu umetnost, sada i film i pozorište. Planiramo koprodukciju jedne predstave sa Zeničkim narodnim pozorištem i mnogo toga još. Siguran sam da ćemo saradjivati na obostrano zadovoljstvo“, kazao je Memić\nAdemir Kenović Film fest Novi Pazar Jasmina Kruševljanin Bondzukovic Novi Pazar podrška BIH novopazaskom film fest Senad Senko Župljanin\nČOKOLADNI TRAMP HIT NA FESTIVALU U TURSKOJ\nPromenljivo i oblačno, nosite sa sobom kišobran\nFener pred Final Four


06-11-2019 10:10 Izdvojeno Svet Planeta Video\nBivši pukovnik Federalne službe bezbednosti, nekadašnji KGB, Kiril Čerkalin spreman je da vrati u državnu kasu rublje, dolare i evre u ukupnoj vrednosti od preko šest milijardi rubalja, što je oko neverovatnih 85 miliona evra koje je uzeo kao mito. Kod pukovnika je pronađeno 810 miliona rubalja, 72,7 miliona dolara, 8,5 miliona evra i 4.000 britanskih funti.\nRuska ratna mornarica postala je nesavladiva ratna sila! Više o tome čitajte OVDE.\nPALMER: Bio sam jasan i za Prištinu, i za Beograd (VIDEO\nRUSI IM TRN U OKU: Još jedan Amerikanac stiže da preti sankcijama Srbiji?


Filmski trijumf Zlatibora u Milanu | Kaleidoskop\nZlatiborski Festival dokumentarnog sportskog filma trijumfalno se predstavio na „festivalu festivala“ koji se ovih dana održava u Milanu. Reč je o manifestaciji koja okuplja 16 festivala sa sportskom tematikom sa pet kontinenata, koja broji 116 zemalja članica.\nZlatibor je na ovaj skup koji se organizuje po 36. put poslao dva filma prikazana ove godine, pobednika „250 stepenika“ u produkciji PGM Sportnetworka i „Beograd, kolevka košarke“ u proizvodnji košarkaške Evrolige. Drugi film prikazan je u četvrtak uveče, a „250 stepenika“ su ispraćena dugim aplauzom i dodeljenom nagradom!\nMimo uobičajene prakse da se imena dobitnika priznanja objavljuju na završnoj večeri, odmah po završetku projekcije, dok je još očekivao aplauz, Enco Kapielo, generalni sekretar Međunarodnog udruženja televizijskog spotrtskog filma (FICTS), saopštio je da je našem filmu dodeljena „Počasna medalja“ u kategoriji „Dokumentarni timski sport“.\nNagradu je primio Vladimir Pajić, autor filma, koji je pozvao celu ekipu koja je realizovala projekat da takođe izađe na podijum. Profesor Franko Askani, predsednik FICTS, uručio je Vladimiru Pajiću medalju i prigodnu plaketu.\nProjekcija je izazvala veliku pažnju. Osim Saše Đorđevića, prisutan je bio i Dejan Stanković, bivši fudbalski reprezentativac, ali i nekadašnji italijanski reprezentativci Rikardo Pitis i David Pesina, takođe učesnici juniorskog Mundijala u Bormiju 1987. Bio je i njihov tadašnji selektor Filipo Faina, takođe i Luka Kjaboti, jedan od najpoznatijih italijanskih košarkaških novinara, šef pres-centra tokom takmičenja u Bormiju 1987. godine.


Prijedor: Doputovala djeca sa Kosova i Metohije - PrijedorDanas.com - Prijedorski gradski portal\nPrijedor: Doputovala djeca sa Kosova i Metohije\nadmin August 23, 2020 Prijedor: Doputovala djeca sa Kosova i Metohije2020-08-23T20:37:05+02:00 Svakodnevno\nU višednevnu posjetu Prijedoru večeras je doputovala grupa od četrdesetak djece sa posebnim potrebama i mladih iz Kosovske Mitrovice, u pratnji roditelja i rukovodstva Udruženja “Podrži me”.\nPosjetu je organizovao Odbor za pomoć Kosovu i Metohiji iz Republike Srpske uz podršku Uprave za dijasporu i saradnju sa Srbima u regionu Vlade Srbije i Javne ustanove Centar “Sunce” iz Prijedora.\nPredsjednik Odbora Milorad Arlov izjavio je novinarima da je ovo mali dio projekta “Spojimo djecu Republike Srpske i Kosova i Metohije, kojim pokazuju da ne odustaju od njega.\n“Izražavamo veliku podršku upravo ovoj populaciji koji inače imaju `težinu života`, a na Kosovu i Metohiji posebno. Na ovaj način smatramo da smo pobijedili korona virus i da nastavljamo ovaj naš projekat”, rekao je Arlov.\nPredsjednik Udruženja roditelja djece sa posebnim potrebama “Podrži me” iz Kosovske Mitrovice Ivana Rakić kaže da imaju oko 150 članova i da su treći put u Prijedoru.\n“Kad dođemo ovdje kao da smo u svom gradu, a doveli smo decu od sedam do 25 godina i, uprkos epidemiološkoj situaciji, bilo je teško da ne dođemo i vidimo naše prijatelje”, rekla je Rakićeva, koja i sama ima dijete sa poteškoćama u razvoju.\nDirektor JU Centar “Sunce” Slađana Radaković rekla je da će njihov dolazak biti ujedno i prilika za bratimljenje ove ustanove sa Udruženjem “Podrži me” i da će to biti vrhunac njihovog prijateljstva i druženja.\nGosti sa Kosova i Metohije sutra će prisustvovati otvaranju humanitarne izložbe, koje je zakazano za 11.00 časova u Muzeju Kozare.\n« Prijedor: Održan Memorijalni turnir u znak sjećanja na 11 fudbalera “Kozare” iz Donjih Orlovaca poginulih u odbrambeno-otadžbinskom ratu – FOTO\nU sudaru tri automobila povrijeđeno troje Prijedorčana »


PODRŠKA SAJMU PRIVREDE U TEŠNJU, TRAŽITI RJEŠENJE ZA PROBLEM ZASTOJA SAOBRAĆAJA U VRANDUKU – t-portal\nTema ovogodišnjeg sajma je regionalna saradnja, a zemlja partner Republika\nSjeverna Makedonija. Vlada Zeničko-dobojskog kantona od samog početka\npruža konkretnu podršku tešanjskom sajmu kao mjestu poslovnih susreta i\ngodišnjoj smotri postignuća privrede Tešnja, koja značajno doprinosi liderskoj\npoziciji ZDK-a na izvoznoj ljestvici Federacije BiH.\n“Opredjeljenje ove Vlade je stabilnost, razvoj, a posebno unapređenje\nposlovnog ambijenta i uklanjanje barijera, kako bi privreda dobila dodatni\nzamah. Privrednici moraju biti tretirani kao osobe od najvišeg javnog interesa,\njer oni otvaraju nova radna mjesta i svojim znanjem i radom stvaraju dodatnu\nvrijednost te pružaju šansu mnogima da izdržavaju svoje porodice, a svi zajedno\nsvojim radom omogućavaju punjenje budžeta. Zbog toga svaka privredna\naktivnost, a to je i sajam, ima našu podršku”, kazao je premijer Ganić.\nPredstavnici UP “Biznis centar” Jelah-Tešanj ovom prilikom su ukazali i na\nproblem otežanog saobraćaja magistralnom cestom M17 zbog rekonstrukcije\ntunela Vranduk. Dogovoreno je da se reaguje prema Federalnoj direkciji za\nceste radi održavanja zajedničkog sastanka na kojem bi se definisale mjere kako\nbi se gužve na najprometnijoj saobraćajnici u državi smanjile, jer posljedice\nzastoja trpe kako građani, tako i privreda cijele BiH.


Kezz | Headliner\nKukla, Kezz i Časna sestra, tri umetnice čiji su zvuci postali bitan deo pop i elektronske scene u zemlji i regionu, nastupiće u subotu, 15. februara u beogradskom klubu Knap. Kukla je samoproglašena slovenska gangsta geiša pop umetnica, koja peva uglavnom o oružju i ljubavi, s konstantnom borbom između unutrašnjeg …\nKada se spoje poezija Brane Petrovića i elektronska muzika… Kezz predstavila “Recitaciju”\nMuzičarka i live looping umetnica Tamara Ristić – Kezz objavila je novi singl “Recitacija (Kada te ostavi ona koju voliš)” po stihovima pesme Branislava Brane Petrovića. Ideja je nastala u na jednoj žurci kada je Mirko Topalović iznenada počeo da recituje ove stihove uz techno. Marko je takođe i adaptirao …\nTamara Ristić aka Kezz održaće dva koncerta tokom ove nedelje – u četvrtak, 25. aprila nastupiće na otvaranju prve Balkan Andvanced Music Conference u Sarajevu, dok će dva dana kasnije posetiti novosadski KC Lab. Tamara važi za jednog od najoriginalnijih muzičara na domaćoj alternativnoj sceni, budući da njeno stvaralaštvo predstavlja …


Foto: Tanjug FS S: Sve spremno za start sa VAR tehnologijom\n"Sve je licencirano i više nego spremno za početak prvenstva“, rekao je Igor Radojčić, jedini licencirani VAR instruktor za teritoriju Srbije i čovek koji je od samog starta bio uključen u proces implementacije VAR sistema u Srbiji.\n"Ono što je najvažnije, spremne su i sudije za ovaj novi izazov u svojoj profesionalnoj karijeri. Imaćemo od prvog kola novog prvenstva VAR tehnologiju na svih osam utakmica elitnog ranga takmičenja. To je rezultat dugog i napornog procesa koji je startovao pre dve godine kada smo ugostili kolege iz FIFA i Međunarodnog borda. Obilazili smo kasnije naše drugare iz regiona, pre svega iz Hrvatske i Grčke, ja sam u više navrata bio u Turskoj, skupljali smo iskustva i na kraju ceo projekat uspešno priveli kraju. Svima koji radimo u FŠ mora da imponuje činjenica da su ljudi iz UEFA i FIFA koji su bili u Staroj Pazovi konstatovali da imamo jedan od najlepših i najmodernijih VAR centara u Evropi. Ovo je centralizovan sistem, sve se nalazi na jednom mestu i sve utakmice će se pratiti iz ovog prostora u Staroj Pazovi. To znatno olakšava posao, a slično je bilo tokom Svetskog prvenstva u Rusiji i tokom poslednjeg Evropskog prvenstva kada su centralne VAR sobe bile u Moskvi odnosno u Nionu“.\n"Što se tiče našeg VAR centra u Staroj Pazovi, nema razloga za brigu. Ako dođe do eventualnog nestanka struje, imamo takve agregate i takve sisteme da bi se protok električne energije nastavio istog sekunda i praktično se niddta ne bi ni osetilo. Sve je napravljeno po najsavremenijim standardima i jedini problem može da se dogodi na samom stadionu ili na trasi signala od stadiona do VAR centra. Ali ako signal stigne do VAR sobe u Staroj Pazovi, to je to, nema prostora za bilo kakav problem i poteškoću“.\n"U protekle dve godine urađen je ogroman posao i koristim priliku da se zahvalim svima koji su doprineli implementaciji VAR sistema na stadionima širom Srbije. Takođe, veliku zahvalnost dugujemo ljudima iz drugih saveza, koji su nas na početku realizacije projekta primili u svojim sredinama, dali nam inicijalne informacije o funkcionisanju VAR sistema sa kojim su oni u tom trenutku imali mnogo više iskustva, ukazali nam na moguće poteškoće, dali određene ideje i mnogo nam pomogli da ovaj posao izguramo do kraja. Danas možemo da se pohvalimo najmodernijim VAR centrom sa četiri VAR sobe u SC FŠ u Staroj Pazovi, ali nećemo se na tome zaustaviti. Planiramo da nastavimo sa usavršavanjem i da sudijama još više olakšamo posao kada je reč o deljenju pravde na terenima Linglong Tire Super lige Srbije“.\n"Sezona 2021/22 biće istorijska za srpski fudbal jer će se u njoj prvi put koristiti VAR tehnologija“, kaže specijalista za poslovna rješenja u Kompaniji Telekom Srbija Sanja Peterka.\n"Planiranje i izgradnja optičke infrastrukture, na 24 lokacije širom Srbije, zahtevala je angažovanje radnika Telekoma, praktično iz svih delova Srbije. Svi su uzeli učešće u planiranju i dogradnji novih pasivnih i aktivnih resursa. Korona nas je sve usporila. Međutim, kada je FŠ izabrao centralizovan VAR sistem, sa glavnim centrom sa 4 VAR sobe u kući fudbala u Staroj Pazovi, krenuli smo u izradu i implementaciju složenog tehničkog rešenja za telekomunikacioni transport signala sa zanemarljivim kašnjenjem, koje će najviše odgovarati centralizovanom VAR sistemu. Sada, u julu 2021, posle završenih testiranja, san je postao stvarnost i Super liga Srbije može da se pohvali najmodernijim alatom za suđenje u 21. veku. Zahvaljujem se pre svega svim mojim kolegama u Telekomu Srbija, koji su neumorno radili na ovom projektu. Drago nam je da imamo i ovo dragoceno iskustvo, koje Telekom Srbija samo utvrđuje kao vodećeg telekomunikacionog provajdera u Srbiji i regionu“.


URA: Uništili i zadužili rudnik, pa ga državi prodaju po mnogo većoj cijeni - CdM\nURA: Uništili i zadužili rudnik, pa ga državi prodaju po mnogo većoj cijeni\n“Ukoliko se ostvari naum preuzimanja akcija kompanije A2A i Aca Đukanovića u Rudniku uglja Pljevlja (RUP), od strane Elektroprivrede Crne Gore po cijeni od 6.5 eura, biće to jedna od najvećih pljački državne imovine u istoriji Crne Gore. Dakle, paket akcija koji upitno na berzi vrijedi desetak miliona eura, A2A i Aco Đukanović nude Elektroprivredi za čak 17 miliona eura“, naveo je Mijović.\nOn ističe da za akcije RUP-a, koje su se u proteklih godinu dana na Montenegroberzi kotirale od 2,375 eura do 4 eura po akciji, praktično nije bilo interesovanja, dok ih, prije tri mjeseca “nisu počeli kupovati dobro informisani igrači vlasti, po cijenama nižim od 3 eura”.\n“Jedan od njih je, očigledno, bio i Aco Djukanović, koji je u medjuvremenu povećao svoje akcionarsko učešće u RUP sa 11,85 odsto na 12,20 odsto. Čak i pod pretpostavkom da se akcije otkupe po najvećoj ostvarenoj tržišnoj cijeni od 4 eura, kompanija A2A bi (za svojih 39,49 odsto akcija) dobila osam umjesto 13 miliona eura, dok bi Aco Đukanović (za 12,20 odsto akcija) dobio 2.472.680 eura, umjesto predloženih 4 miliona eura”, zaključuje Mijović.\n“Rudnik ima akumulirane gubitke od preko 17 miliona eura, državi duguje preko 15 miliona eura na ime poreza i doprinosa (kao prvi na crnoj listi) i dodatnih 6.38 miliona eura za neplaćenu koncesiju za eksploataciju uglja, dok su kratkoročne obaveze društva za preko 20 miliona eura veće od njegovih obrtnih sredstava. I to – prema Izvještaju revizora Deloitte Touche za 2015 godinu, a poznato je da je RUP slabo poslovao i u toku 2016. godine, zbog velikih havarija i dugotrajnog remonta”, ističe Mijović.\nOn ukazuje da će preuzimanje RUP-a dodatno koštati EPCG, jer će “pored nasljedjivanja dugova, ta kompanija morati da kupi i sve akcije ostalih manjinskih akcionara, koji će svakako željeti da ih prodaju po izdašnoj cijeni od 6.5 eura”. Tim činom, navodi Mijović, EPCG će preuzeti i obavezu finansiranja isplate otpremnina za oko 500 radnika RUP-a, kao i razvojne investicije rudnika povezane sa gradnjom II Faze, šta bi, prema studiji Deloitte Touche, ukupno trebalo da košta oko 50 miliona eura.\n“Pošto, po svemu sudeći, nema raspoloženih kreditora da finansiraju II Fazu TE, taj neprofitabilni poduhvat gradnje nekonkurentne termoelektrane će se prepustiti EPCG-u, što podrazumijeva davanje državnih garancija od preko 500 miliona eura bez kojeg nijedna banka neće finansirati projekat EPCG u 100 odsto državnom vlasništvu. A to bi, uz ostale postojeće propale DPS poslove, dovelo do sigurnog bankrota firme. Drugi mogući scenario je da će A2A još bolje prodati svoje akcije “povezanom trećem licu”, ali takav sigurno neće graditi ni II fazu, niti mnogo ulagati u razvoj EPCG”, zaključuje Mijović.\nTagsDejan Mijović EPCG Rudnik uglja


KON: Drugi talas virusa moguć i na leto – ja očekujem u novembru | Direkt.rs\nPočetna COVID-19 KON: Drugi talas virusa moguć i na leto – ja očekujem u...\nKON: Drugi talas virusa moguć i na leto – ja očekujem u novembru\nDr Predrag Kon ukazuje da je priča o drugom talasu koronavirusa za sad samo na nivou spekulacija u svetu, da još nema pouzdanih studija, ali da je moguć i na leto, ako ne poštujemo mere.\nOčekujemo dalji pad procenta pozitivnih na koronu\nKon je izjavio da je procenat pozitivnih na koronavirus u odnosu na broj testiranih iz dana u dan sve niži i da je sada oko sedam odsto.\nTokom narednih nedelja očekujemo dalji pad procenta pozitivnih, istakao je Kon u intervjuu Blic.\n„Nužno je pokrenuti ekonomiju, rad, ali i kompletan kapacitet zdravstvenog sistema za sva “non covid“ stanja, i to što pre. To, međutim, ne podrazumeva prerano isključivanje mera obaveznog distanciranja, ali podrazumeva postepeno ukidanje mera zabrane kretanja i prelazak na nivo jasnih i snažnih preporuka“, rekao je Kon.\nKon je naglasio da će se, ako dođe i do najmanjeg povećanja broja obolelih, odmah reagovati.


Nećemo Beograd - Fudbal, Reprezentacija\nAleksandar Milosavljević 14.09.2012., 11:43\nOdavno je poznato da su sportisti, a pogotovo fudbaleri najsujeverniji ljudi na svetu. Pred svaku tekmu ponavaljaju besmislene rituale, na teren zakorače određenom nogom, u autu trče za loptom koja im donosi sreću i tako dalje da ne nabrajam gomilu budalaština.\nUpravo zbog toga svaka želja igrača da posle neke uspešne utakmice naredni meč igraju baš na tom stadionu može da se protumači kao sujeverje. Pa tako i zahtev reprezentativaca da meč protiv Belgije ne igraju u Beogradu, nego u Novom Sadu gde su deklasirali Vels rezultatom 6:1.\nMeđutim, ovoga puta u pitanju je nešto daleko značajnije od pukog verovanja u rutine. U pitanju je želja najboljih srpskih fudbalera da važan duel u kvalifikacijama igraju u fudbalskim uslovima, kakvi su vladali pre neki dan na stadionu Karađorđe.\nShvatile su i srpske zvezde da im je dosta razmažene beogradske publike, koja odlučuje koji im je protivnik po volji ili još gore, koji im je reprezentativac „orlova“ po volji, pa zvižde golmanu Vladimiru Stokoviću kad god dobije loptu. O klubaškim podelama neću ni da pričam.\nEto, zbog toga igrači i kompletan stručni štab zahtevaju da meč igraju u Novom Sadu, ali tu postoji jedan veliki problem. FSS je još odavno za mesto odigravanja prijavio Marakanu i veliko je pitanje hoće li sada moći da promeni tu odluku.\nNema veze, čak i da ne uspeju u toj nameri, sada napokon svi, pa i već pomenuta razmažena beogradska publika shvataju da se utakmice reprezentacije ne igraju zbog Partizana i Crvene zvezde ili ovog i onog igrača, da nije važano ime protivnika, već jedino interes Srbije.\nkvalifikacije za brazilSp 2014\nPrethodna vest Leb startuje prvi\nSledeća vest Žul Bjanki spreman za izazov\nLeb startuje prvi\nŽul Bjanki spreman za izazov


Selektor Irske: Jedina prednost je što uzvrat igramo u Dublinu - AKOS\nHome > Sport i zdravlje > Sportske novosti > Selektor Irske: Jedina prednost je što uzvrat igramo u Dublinu\nSelektor Irske: Jedina prednost je što uzvrat igramo u Dublinu\nSelektor fudbalske reprezentacije Republike Irske Martin O'Neill tvrdi da njegov tim ima šanse da u baražu bude bolji od Bosne i Hercegovine i da se plasira na EURO naredne godine u Francusku, javlja Anadolu Agency (AA).\nNeposredno nakon što su danas u švicarskom Nyonu izvučeni parovi baraža za plasman na EURO, selektor Irske O'Neill je kazao da ih očekuje težak dvomeč protiv BiH, ali da imaju šansu da izbore kartu za EP.\n„Ukoliko postoji išta što nam ide na ruku u ovoj situaciji, to je činjenica da uzvratni meč igramo u Dublinu pred domaćom publikom. U prvom meču u Bosni moramo biti izuzetno dobri da bismo zadržali šanse i da bi drugi meč u Dublinu značio nešto“, kazao je O.Neill.\nIstičući da je u ekipi prisutna pozitivna atmosfera zbog posljednje pobjede nad Njemačkom, O'Neill je kazao da u narednih nekoliko sedmica treba obaviti pripreme za meč protiv BiH kako bi dali maksimum na terenu. Dodao je da postoje neizvjesnost kada su u pitanju suspendirani i povrijeđeni igrači, ali da je to nešto na šta se ne može mnogo uticati.\nNakon historijskog nastupa na Svjetskom prvenstvu prošle godine u Brazilu, reprezentacija BiH će u baražu protiv selekcije Republike Irske pokušati izboriti i prvi nastup na Evropskom prvenstvu.\nBiH je do sada protiv Iraca igrala samo jednu utakmicu i Irci su slavili minimalnu pobjedu (0:1). Irska je veoma iskusna u utakmicama baraža za EURO jer je u dosadašnjih pet doigravanja igrala četiri puta i imala polovičan uspjeh.\nPrvi meč BiH – Irska igra se 13. novembra u Zenici (20:45 sati), a uzvrat je tri dana kasnije u Dublinu.\nU ostalim susretima baraža za plasman na EURO 2016, voljom današnjeg žrijeba obavljenog u sjedištu UEFA u Nyonu, sastat će se Ukrajina – Slovenija, Švedska – Danska i Norveška – Mađarska, piše Anadolu Agency.\nTagovano EURO 2016\nUlaganje u poljoprivredu: Bimal spreman na saradnju sa stranim investitorima


Vladimir Vučković: Plate i penzije sigurno idu dole : Nadlanu.com\nVladimir Vučković: Plate i penzije sigurno idu dole\nObjavljeno 26. feb 2014. / 13:32:26\nIpak, usporavanje rasta ili recesija, tvrdi Vučković, ne smeju nas odvratiti od stezanja kaiša, jer Srbija, nažalost, nema mogućnost da bira između štednje i podsticanja privrednog rasta.\n„Naravno da su jednako važne i mere koje će podstaći privredni rast. U suprotnom, prihodi budžeta će i dalje padati i to neće moći da se nadomesti smanjenjem rashoda. Zato nova vlada, uz rebalans budžeta, odmah mora da usvoji set zakona, koji su bili u proceduri i pre raspisivanja izbora, da poboljša privredni ambijent, jer čak i ako se odmah krene u reforme, rezultati će se u najboljem slučaju videti početkom 2015“, kaže Vučković.\nOn kaže da bi, s obzirom na izbore i formiranje nove vlade i nove ekonomske politike, rebalans budžeta trebalo usvojiti što pre, a najavljuje i mogućnost smanjenja plata i penzija.\n„Ovi rashodi su prema različitim kriterijumima izuzetno visoki i neodrživi za budžet. Ministarsvo finansija je najavilo izradu platnih razreda, što bi za budžet moglo da ima čak i veći efekat od solidarnog poreza koji je verovatno samo privremena mera, ali je naša procena da nećemo moći bez smanjenja plata i penzija. Pitanje je samo za koliko. Ranije smo predlagali da se za 10 odsto smanji iznos penzija veći od 25.000 i plata iznad 40.000 dinara. Nažalost, rupa u budžetu je u međuvremenu produbljena tako da će uštede morati da budu veće“.\nVučković dodaje i da kada pogleda ekonomske programe stranaka i čuje izjave političara, ostaje mu samo da moli boga da se ta njihova obećanja ne sprovedu, ko god da dođe na vlast.\n„Sva ta obećanja, objašnjava, svode se na povećanje rashoda, dodatne subvencije, dalje održavanje u životu propalih državnih preduzeća, na sve što je neodrživo i nerealno“, zaključuje član Fiskalnog saveta.


Republika / Epilog istrage o dvojici tajkuna: Holanđani hapse Đilasa i Šolaka\nponedeljak, 24. 6. 2019.| 11:00\nProšle godine FOS se obratio državnim organima Srbije, Bugarske i Luksemburga tražeći informacije o povezanosti firme "Dajrekt medija", iza koje, osnovano se sumnja, kako su tada naveli Holanđani, i dalje stoji Đilas, i novoformirane holandske kompanije "Ascanius Netherland BV", čiji je jedini deoničar na papiru kompanija "Ascanius Sarl" iz Luksemburga.\nHolanđani su, naime, obavestili našu stranu da su primili prijavu neuobičajene transakcije u vezi sa reorganizacijom firme "Ascanius Netherland BV", kojoj je do daljeg stopiran platni promet. Tamošnje vlasti sumnjaju da se, između ostalog, radi o prikrivanju stvarnog vlasnika, ali i finansijskih transakcija pravnih lica "Ascanius Netherland BV" i "Dajrekt medije".\nTokom svoje istrage Holanđani su posebno apostrofirali Bugarina Krasimira Petrova Gergova (ispostavilo se da je njegova bugarska firma registrovana na adresi koja ne postoji), koji se vodi kao vlasnik "Ascanius Netherland BV", a ovdašnjoj javnosti je poznat po tome što mu je, navodno, Đilas 2013. prodao "Dajrekt mediju".\nMene ne čudi ništa kada su kombinacije Đilasa i Šolaka u pitanju, ali je nedopustiv način na koji koriste privatnu televiziju za vođenje obračuna zbog poslovnih problema\nSve ovo dospelo je u žižu javnosti odmah posle otkrića da je Đilas svojevremeno, svega nekoliko dana pre objave učešća na beogradskim izborima, prodao Šolaku, koji je suvlasnik kablovskog operatera SBB, poslovnu zgradu u novobeogradskoj Ulici antifašističke borbe 13b. Ni Đilas ni Šolak nisu se oglašavali o ovome, pa nema odgovora na to kako je objekat u tom delu grada, koji prema važećim procenama Gradskog sekretarijata za javne prihode može da košta oko 1,5 milion evra, prodat za 4,5 miliona.\nMatić: Mehanizam za izbegavanje poreza\nUrednik medijske mreže Antidot Marko Matić za Srpski telegraf kaže da su Đilas i Šolak razradili mehanizam za izbegavanje plaćanja poreza.\n- Istraga koju su holandske vlasti pokrenule povodom sumnjivih transakcija Dragana Ðilasa i Dragana Šolaka u vezi sa promenom vlasništva u firmi "Dajrekt medija" još jedna je u nizu potvrda sumnji da ta firma suštinski nije menjala vlasnika i da je sve vreme bila deo mehanizma za izbegavanje plaćanja poreza, a po svemu sudeći, i za pranje para. Očekujem da i državni organi Srbije preduzmu sve istražne radnje sa svoje strane i da zajedno sa Holandijom i drugim evropskim državama rasvetle sve sumnjive okolnosti vezane za partnersko poslovanje Ðilasa i Šolaka - navodi Matić.\nOstaje i pitanje koji je bio motiv kupca čiji je formalni vlasnik švajcarska kompanija "Dansav investments" (a svi tragovi vode do Šolaka) da Đilasu praktično pokloni tri miliona evra.\nSve ovo podgrejalo je sumnje da je cela finansijska akrobacija izvedena kako bi nekadašnji lider DS i prvi čovek prestonice dobio sredstva za predizbornu kampanju, a kao Đilasov glavni pokrovitelj pojavio se upravo medijski magnat Šolak.\nSrpski telegraf poslao je pitanja o ovom slučaju FOS, ali do zaključenja broja nismo dobili odgovor.\nZamenik gradonačelnika Beograda Goran Vesić za naš list kaže da je očigledno ta zgrada bila preplaćena.\n- Kupovina te zgrade je očigledno bila paravan za plaćanje nekih drugih obaveza jer, kad pogledate vrednost koju je imala ta zgrada, vidi se da je ona tu zaista plaćena više. I, generalno, poslovanje Šolakovih kompanija je manje-više problematično. Ja sam o tome više puta govorio, ali i predsednik Vučić. Kada pogledate period od 2004. do 2013. godine, vidite da njegovim kompanijama rastu prihodi, a smanjuje se porez na dobit, što je neverovatno - ocenjuje Vesić.\nSve što je predmet istraga kod nas i u Holandiji samo je dokaz više o bliskoj povezanosti Đilasa i Šolaka...\nPredrag Jeremić, urednik portala Embargo\nKako navodi, ono što je problem ovde je što je Šolak državljanin EU.\n- Šolak misli da je zbog toga zaštićen u Srbiji - podvlači Vesić, koji se nada da će istraga raščivijati šta se sve događalo na relaciji Šolak-Đilas.\nUrednik portala Embargo Predrag Jeremić dodaje da je sve što je do sada objavljeno u našoj i inostranoj javnosti i što je predmet istraga kod nas i u Holandiji samo dokaz više o bliskoj povezanosti Đilasa i Šolaka.\n- Sve to treba da rezultira rušenjem aktuelnog režima u Srbiji zarad geopolitičkih interesa, među kojima je prioritet srpsko priznanje lažne države Kosovo. Šolak mora Đilasu da vrati usluge koje mu je ovaj činio dok je despotovao Beogradom i DS... Da je sve kako kažem, dokaz je i ono što je tek ovih dana isplivalo na videlo, da Šolak ništa nije plaćao Beogradu, pa ni javnu rasvetu - ističe Jeremić.\nDea Đurđević prva na listi opozicije! Hapsićemo sve redom čim dođemo na vlast\nSrbija Dragan Đilas Dragan Šolak Holanđani Hapšenje Tajkuni Sumnjivi poslovi SBB Malverzacije\nBranko24. jun 2019. u 13:27\nVelika steta za Solaka, pa covek je kupio sebi avon FALKOM za 45 mil. €.... a Dikiju se smesi finkcija Predsednika SRB....


Sportske.net - Radovanović odličan u porazu Atalante\nRadovanović odličan u porazu Atalante\nI pored poraza Atalante od Kjeva, srpski reprezentativac Ivan Radovanović ima razloga za zadovoljstvo zbog onoga što je prikazao u ovoj utakmici.\nRadovanović je u Veroni blistao na terenu, a prema ocenama italijanskih izveštača, dobio je najviše pluseva za prikazanu igru.\nReprezentativac Srbije imao je 23 osvojena duela, čak 57 uspešnih dodavanja i tri šuta ka golu Kjeva, a da je Atalanta kojim slučajem izbegla poraz, sigurno bi bio proglašen za igrača utakmice.\n''Šteta što smo izgubili, jer je Kjevo direktan konkurent. Imali su jedan šut za celu utakmicu i postigli su gol. Mi smo čitav duel stvarali šanse, imali inicijativu, ali nismo uspeli sve to da materijalizujemo.\nOkrećemo se narednom duelu, a to je gostovanje u Rimu protiv Lacija, što će biti još jedna teška utakmica. Serija A je ove sezone izuzetno ujednačena i svako može svakoga da dobije, što najbolje prikazuju današnji rezultati'', izjavio je Radovanović posle utakmice.\nRadovanovićeve partije u Seriji A nisu promakle ni selektoru Srbije Siniši Mihajloviću, na čijem je spisku poslednjih meseci, a sudeći prema njegovim partijama, nema dileme da će za njega biti mesta u timu "orlova" i za naredne utakmice.\nAtalanta naredni meč u Seriji A igra 13. januara u Rimu protiv Lacija.


Društvo i ekonomija: Srbija se u maju razdužila za 107 miliona evra - BalkaniYUm.TV '); } //]]>\nSrbija se u maju razdužila za 107 miliona evra\nJavni dug Srbije smanjen je u maju za 107 miliona evra i iznosio je 18,9 milijardi evra, a učešće javnog duga u bruto domaćem proizvodu smanjeno je na 56,3 odsto, saopštilo je danas Ministarstvo finansija i privrede.\nRazduživanju države u maju najviše su doprineli isplata stare devizne štednje i otplata dospelih državnih hartija od vrednosti, navodi se u saopštenju.\nNajnoviji podaci pokazuju da je u periodu januar - maj ove godine deficit konsolidovanog računa budžeta iznosio 78,3 milijardi dinara. Istovremeno, deficit republičkog budžeta bio je 96,0 milijardi dinara.\nRezultat konsolidovanog računa kompletne države je bolji u odnosu na republički nivo, s obzirom da je u pojedinim sektorima na konsolidovanom nivou ostvaren suficit. Najveći suficit u prvih pet meseci ove godine ostvarile su opštine i gradovi, u ukupnom iznosu od 10 milijardi dinara, kao i Republički fond za zdravstveno osiguranje, u iznosu od 7,8 milijardi dinara. Suficit su ostvarili i Fond za socijalno osiguranje vojnih osiguranika (0,8 milijardi), AP Vojvodina (2,7 milijardi) i JP "Putevi Srbije" (0,4 milijardi), saopštilo je Ministarstvo finansija i privrede.


Sarita Bradaš na panel diskusiji „Položaj žena na tržištu rada - od brojeva do stvarnog stanja“. Fondacija Centar za demokratiju\nSarita Bradaš na panel diskusiji „Položaj žena na tržištu rada - od brojeva do stvarnog stanja“\nSarita Bradaš iz Fondacije Centar za demokratiju učestvovala je na panel diskusiji „Položaj žena na tržištu rada - od brojeva do stvarnog stanja“ koja je održana 27. marta 2019. u organizaciji A 11 - Inicijative za ekonomska i socijalna prava.\nEkspertkinje iz organizacija civilnog društva i nezavisnih institucija za zaštitu ljudskih prava, diskutovale su o položaju žena na tržištu rada, uzrocima platnog jaza u Srbiji, efektima novih zakonskih rešenja na položaj žena i zastupljenošću žena na mestima odlučivanja.\nMeđu učesnicima je posebno interesovanje izazvalo predstavljanje podataka istraživanja koji se bave položajem žena tekstilnih radnica u okviru Clean Clothes Campaign, pre svega podataka koji se odnose na zarade, zloupotrebu prekovremenog rada i izuzetno loših uslova rada, u toj meri da je, primera radi, padanje u nesvest toliko česta pojava da je radnice više ni ne smatraju okolnošću koja se može promeniti. Navedeno je da su radnice u tekstilnoj industriji svesne da im se krše ljudska prava, ali da se plaše da reaguju na povredu svojih prava.\nUčesnici su bili zainteresovani i za podatake koji govore o efektima mere štednje na položaj žena i obim podrške u okviru usluga socijalne zaštite. U vezi sa tim, Borjana Peruničić iz stručne službe Zaštitnika građana je navela da su mere štednje najviše pogodile žene zaposlene u javnom sektoru, kao i da zaposlenih u centrima za socijalni rad ima premalo, što utiče na to da žene iz ugroženih grupa ostaju uskraćene za usluge socijalne zaštite. Osvrnula se i na rodnu strukturu rukovodećih pozicija u lokalnim samoupravama, te je prema istraživanju koje je sproveo Zaštinik građana u Srbiji samo 12 žena predsednica opština i gradonačelnica, žene u lokalnim samoupravama su uglavnom zaposlene na izvršilačkim pozicijama.\nSarita Bradaš iz Fondacije Centar za demokratiju je istakla da mnogi zakoni, ne samo oni koji uređuju oblast rada, sadrže diskriminatorne odredbe koje u najvećem broju slučajeva pogađaju žene. Navela je kao primer Zakon o penzijskom i invalidskom osiguranju, koji ne uzima u obzir podatke o prosečnoj starosti prema kojima penzionerke umiru mlađe. Muškarci i žene u istom dobu ostvaruju pravo na penziju, ali kada se meri period od momenta ostvarenja prava na penziju, žene žive kraće od muškaraca, te smatra da država tako štedi na ženama. Posebno je istakla da je najveća razlika kod preduzetnika gde muškarci umiru u proseku sa 75 godina, a žene sa 68 godina. Smatra da je zajednička karakteristika svim našim dokumentima da nema rodne perspektive, politike zapošljavanja se ne bave odnosom poslovnog i porodičnog života, dok žene sa tržišta rada ne prelaze u nezaposlenost već u neaktivnost.\nBiljana Janjić iz udruženja građanki FemPlatz je navela da je obrazovna struktura u Srbiji takva da postoji više visoko obrazovanih žena nego muškaraca. Međutim, Evropski institut za rodnu ravnopravnost je objavio podatke da su danas informacione tehnologije najkonkurentnije tržište, ali da samo 20% žena diplomira sa takvih fakulteta. Istakla je da je razlog ovome rodna stereotipizacija u najranijem dobu. Pored toga, govorila je o poziciji višestruko ugroženih žena na tržištu rada, kao što su žene sa invaliditetom i žene sa sela.\nUčesnici/ce panel diskusije su bili prestavnici i predstavnice organizacija civilnog društva, nezavisni aktivisti i aktivistkinje, predstavnici stručne službe Poverenika za zaštitu ravnopravnosti i Kancelarije za ljudska i manjinska prava.\nPanel diskusija je organizovana u okviru projekta „Operacionalizacija ljudskih prava - Od praktičnih politika do lokalnog nivoa“ koji se sprovodi uz podršku Britanske ambasade u Beogradu.\nDebata „Sezonski rad u Srbiji“ (16.4.2021)\nNovi kvalitet u obrazovanju za rodnu jednakost\nOtvorene prijave za POLITEIA Western Balkans School for Youth Participation\n„Connecting the Dots – Povezujemo tačke“\nIskorenjivanje siromaštva kao strateški prioritet broj jedan za Srbiju


Obradović i Zagorac: Odlazak Jelovca velika tragedija - SPORTSKI ŽURNAL\nSrpski košarkaš i član AEK-a Stevan Jelovac preminuo je juče u 32. godini od posledica moždanog udara, koji je imao 14. novembra\nTrener košarkaša Partizana Željko Obradović rekao je da je smrt Stevana Jelovca velika tragedija i njegovoj porodici izjavio je saučesće.\nSrpski košarkaš i član AEK-a Stevan Jelovac preminuo je juče u 32. godini od posledica moždanog udara, koji je imao 14. novembra.\nKapiten Partizana Rade Zagorac takođe je izjavio saučesće.\n- Tragična vest i podsetnik da svaki dan treba uzimati zasebno i ceniti ga koliko god je to moguće. Žao mi je i saučesće njegovoj porodici. Svima nama je teško - rekao je Zagorac.


Stamenković: Železara "Smederevo" bila prva za gašenje i pre 30 godina - SDCafe.rs\nHome\tInfo\tStamenković: Železara “Smederevo” bila prva za gašenje i pre 30 godina\nStamenković: Železara “Smederevo” bila prva za gašenje i pre 30 godina\nEkonomista Stojan Stamenković izjavio je danas da su "licne karte" preduzeća pravljene i pre 30 godina, u bivšoj Socijalističkoj Federativnoj Republici Jugoslaviji i da je tada prvi kandidat za gašenje bila Železara "Smederevo".\nNa predstavljanju biltena "Makroekonomske analize i trendovi", Stamenković je rekao da su "licne karte" preduzeća radjene u (saveznoj) vladi Milke Planinc, čiji je bio savetnik, kako bi se videlo stanje privrede, posebno velikih sistema.\n"Tada je prvi kandidat (u Srbiji) za gašenje bila Železara u Smederevu, ali politički to nije bilo izvodljivo. Sada, 30 godina posle, mi imamo isti problem", rekao je on.\nStamenković je napomenuo da je svaka tadašnja republika imala svoje gubitaše i istao da je to izgledalo malo drugačije i da je država tada inflacijom zatrpavala te gubitke.\n"Rezultat smo u krajnjoj liniji videli u onoj prvoj hiperinflaciji 1989. godine, kao i kad uzmete deceniju od '79. do '89, u kojoj je moralo da se sanira javni dug po aranzmanu sa MMF, tada je per kapita rast BDP je bio nula godisnje", rekao je on.\nDodao je da je tada propalo 12,5 milijardi dolara devizne štednje kroz kursne razlike kapitala.\n"I onog trenutka kad je politicka nestabilnost došla u devedesetoj godini (proslog veka) bankarski sistem je morao da raspadne", rekao je koordinator istrazivačkih projekata MAT-a Stojan Stamneković. Mesečni bilten "Makroekonomske analize i trendovi" izdaje Ekonomski institut, uz podrsku Privredne komore Srbije.\nRampe i toalet za osobe sa invaliditetom\nSmederevcima šest medalja na drugoj regati Kupa...


Šta poslije Pariza, koji se nije dogodio... - BIGportal.ba\nJuni 30, 2019 Juni 30, 2019 088\nPredsednik Aleksandar Vučić rekao je da ne može da prognozira šta će se dešavati po pitanju rešavanja kosovskog pitanja posle otkazivanja sastanka u Parizu. Vučić je ukazao da u Beograd uskoro dolazi francuski predsendik Emanuel Makron. Upitan da li bi jače uključenje Vasingtona u rešavanje kosovskog pitanja bilo dobro za…\nPredsednik Aleksandar Vučić rekao je da ne može da prognozira šta će se dešavati po pitanju rešavanja kosovskog pitanja posle otkazivanja sastanka u Parizu.\nVučić je ukazao da u Beograd uskoro dolazi francuski predsendik Emanuel Makron.\nUpitan da li bi jače uključenje Vasingtona u rešavanje kosovskog pitanja bilo dobro za Srbiju, kaže da je Vašington već uključen, da su Amerikanci uvek prisutni i uvek aktivni.\n“A, dajte da još nekoga uključimo ko je priznao nezavisno Kosovo, a da ne uključimo nikoga ko ga nije priznao”, primetio je predsednik.\n“Da li da imamo više poverenja u Donalda Trampa nego u prethodnu administraciju, da, a da li oni mogu da menjaju svoje suštinski u odnosu na one ranije, ne, to je varka čiju udicu mi ne smemo da progutamo”, rekao je Vučić.\nPovodom izjava američkog zvaničnika Metjua Palmera u Prištini kaže da je ozbiljan političar koji odlično poznaje region, ali da će on da uradi sve kako bi Kosovo funkcionisalo kao nezavisna država.\n“Neki drugi koji se sa njim sastaju ne smeju to da kažu, ja se odavno ne plašim Palemera i svih drugih”, istakao je Vučić.\nUpitan o opciji razgraničenja ponovio je da nismo uspeli u ovo vreme, jer nase nežne uši ne vole da čuju istinu, ali da će neko jednog dana neko nekada morati da razgovara ako u međuvremenu sve ne pogubimo.\n“Nikada kompromis nismo prihvatali, ja sam ponudio kompromis, neće ga Srbi, neće ga Albanci, nema problema, svoju istorijsku ulogu po tom pitanju sam izvršio, zadatak nije obavljen, šta mogu više”.


LIGA NACIJA: Zmajevi saznali moguće protivnike u Diviziji B - Kameleon M&M\nLIGA NACIJA: Zmajevi saznali moguće protivnike u Diviziji B\nU septembru 2018. godine počet će Liga nacija Europe, a 55 selekcija bit će raspoređeno u četiri divizije (A, B, C i D). Reprezentacija Bosne i Hercegovine igrat će diviziju B, koju čini ukupno 12 selekcija.\nNaša reprezentacija će prema trenutnom rankingu biti u drugoj jakosnoj grupi divizije B zajedno sa Švedskom, Ukrajinom i Repubikom Irskom. U prvoj jakosnoj grupi dvizije B nalaze se Austrija, Vels, Rusija i Slovačka, a u trećoj Sjeverna Irska, Danska, Turska i Češka.\nBiH će za protivnike dobiti po jednu selekciju iz prve i treće jakosne grupe te će igrati sa svakim po dva puta (bit će formirane četiri grupe sa po tri reprezentacije).\nUkoliko se pobjednik neke od grupa plasira na EP kroz kvalifikacije, onda će njegovo mjesto preuzeti sljedeća najbolja rangirana selekcija iz lige.\nIzvlačenje grupa za Ligu nacija zakazano je za 24. januar 2018. godine. Mečevi će se igrati u septembru, oktobru i novembru 2018. godine.


OSM Televizija - Tuzla: Uhapšeno 13 osoba, zaplijenjen heroin\nTuzla: Uhapšeno 13 osoba, zaplijenjen heroin\nU velikoj policijskoj akciji Ministarstva unutrašnjih poslova Tuzlanskog kantonajutros je na području Tuzle, Lukavca i Kalesije uhapšeno 13 osoba i zaplijenjena je veća količina droge heroin.\nPripadnici Odsjeka za borbu protiv zloupotrebe opojnih droga MUP-a TK su nakon višemjesečnog rada jutros po naredbi Opštinskog suda u Tuzli izvršili pretrese na 15 lokacija u Tuzli, Lukavcu i Kalesiji.\n- Tom prilikom je 13 osoba lišeno slobode zbog postojanja osnova sumnje da su počinili krivično djelo Neovlaštena proizvodnja i stavljanje u promet opojnih droga. Tokom višemjesečnog rada policije pronađena je veća količina heroina, a jutros tokom pretresa pronađena je određena količina materije koja svojim izgledom asocira na opojnu drogu heroin - rekla je portparolka Uprave policije MUP-a TK Amra Kapidžić.\nU ovoj akciji pronađena je i određena količina mobilnih telefona, novca i drugi predmeti koji će poslužiti za dokazivanje počinjenja krivičnog djela.\nUhapšene osobe među kojima ima žena privedene su u prostorije MUP-a TK u Tuzli, a nakon kriminalističke obrade će biti predate Tužilaštvu TK.\nInformacija o tome da li su sve uhapšene osobe djelovale u jednoj kriminalnoj grupi će biti poznate naknadno.\nJoš iz iste kategorije: « Pažnja usmjerena na sliv Sane i Une, situacija pod kontrolom Raste Sava, kod Broda prešla kotu »


- Bogatstvo svake od tih dinastija potiče iz kompanija koje su zapravo osnovale ranije generacije, njihovi roditelji ili dalji preci - ocenjuje se u izveštaju, koji prikazuje kako je bogatstvo prelazilo s generacije na generaciju bez prekida.\nUtvrđeno je da prosečna američka porodica poseduje porodično bogatstvo od nešto preko 80.000 dolara, dok 15 najbogatijih porodica, koje su rangirane u sklopu "Forbsove" liste 400 najbogatijih, poseduje bogatstvo "teško" čak 618 milijardi dolara.\nOd 1982. godine, ukupno bogatstvo tri najimućnije porodice - Voltonovi, Koh i Marsove - povećalo se za 5.868 procenata, dostigavši 348,7 milijardi dolara, piše Biznis insajder.\nVlasnici su najvećeg trgovinskog lanca na svetu Volmart, koji su 1962. godine osnovali Sem i Bad Voton. Prodajom godišnje ostvare 500 milijardi dolara, a premda bogatstvo deli sedam članova porodice, Alise Volton, sa bogatstvom od 44,9 milijardi dolara, najbogatija je žena na svetu.\nDruga najimućnija američka porodica je naftaška porodica Koh koja je uspela da izgradi bogatstvo od 107 milijardi dolara. Braća Čarls i Dejvid razvili su rafinerijsku kompaniju svog oca do konglomerata koji godišnje ostvaruje 100 milijardi dolara prihoda.\nNa trećem mestu po bogatstvu je porodica Mars, sa "čokoladnim" carstvom vrednim 72 milijarde dolara, a na petom je familija Kargil-Mekmillan, s tradicijom agrobiznisa od 1865. godine, koje im je donelo bogatstvo vredno 38,8 milijardi dolara.\nNa petom mestu je porodica Edvarda K. Džonsona (38,7 milijardi dolara), na šestom porodica Kosks sa bogatstvom od 37,2 milijarde dolara, na sedmom porodica Pritzker (26,6 milijardi dolara), na osmom porodica Dankan (24,8 milijardi dolara), zatim porodica Lauder (sa bogatstvom od 22,4 milijarde dolara) i porodica S.K. Džonson (18,2 milijarde dolara).\nNa 11. mestu je porodica Zifs sa bogatstvom "teškim" 14,4 milijarde dolara, na 12. poziciji Bas porodica ( 13,3 milijarde dolara), zatim porodica Goldman (13,2 milijarde dolara), familija Strajker (11,1 milijarda dolara) i porodica Keti sa 11 milijardi dolara.\nZa polovinu njih niste ni znali, ali kada čujete KOLIKO NOVCA ZARAĐUJU, ostaćete bez teksta


Vulin na sastanku sa Djakofotakisom: Odlična saradnja srpske i grčke policije\nMinistar unutrašnjih poslova Srbije Aleksandar Vulin je danas na sastanku sa grčkim ambasadorom Jorgosom Djakofotakisom ocenio da je saradnja srpske i grčke policije odlična.\nKako je saopštilo ministarstvo unutrašnjih poslova, Vulin je podsetio da je na trilateralnom sastanku ministara unutrašnjih poslova Srbije, Grčke i Kipra dogovoreno unapredjenje saradnje putem razmene iskustava i zajedničke policijske obuke, posebno u oblasti borbe protiv organizovanog i visokotehnološkog kriminala, kao i ilegalnih migracija.\nVulin i Djakofotakis su izrazili uverenje da će potpisivanje sporazuma o zajedničkim policijskim patrolama dve zemlje omogućiti efikasniju saradnju u oblasti reagovanja u vanrednim situacijama, kao i očuvanju javnog reda i mira.\nMinistar unutrašnjih poslova Srbije je izrazio nadu da će se uskoro održati zajednička vežba pripadnika srpskih, grčkih i kiparskih specijalnih jedinica.\nVulin je istakao da je Srbija veoma zahvalna Grčkoj na principijelnoj podršci teritorijalnom integritetu Srbije i nepriznavanju lažne države Kosovo, navodi se u saopštenju.


Rezultat pretrage za pojam: Zakon o akcizama\nZbog rasta crnog tržišta duhana BiH odlučila usporiti povećanje cijena cigareta\nSARAJEVO - Vlasti u Bosni i Hercegovine zabrinute su konstantnim rastom crnog tržišta do kojeg je doveo stalni porast poreskih opterećenja na duhan i duhanske prerađevine.\nLONDON - Riječ je o šest kilometara autoputa od petlje Јohovac do Rudanke, čija bi izgradnja mogla da počne na proljeće.\nBAT preuzima od Philip Morrisa liderstvo na bh. duhanskom tržištu\nSARAJEVO - S obzirom na to da je British American Tobacco preuzeo najveće domaće cigarete i proizvođača Fabriku duhana Sarajevo, tokom narednog razdoblja može biti povučeno više popularnih marki.\nPoskupljuje gradski prevoz u Beogradu?\nBEOGRAD - Poslednje poskupljenje karata bilo je 1. januara 2011. godine. Tada je cena goriva bila 105 dinara po litru, a sada gotovo 45 dinara više.\nProdaja cigareta i duhana BiH donijela 807 miliona KM\nSARAJEVO - U biltenu, koji je sačinilo Odjeljenje za makroekonomsku analizu UIO BiH, navodi se da je istovremeno vrijednost cigareta stavljenih u promet povećana za 31 posto.\nMirko Cvetković: Smanjenje akciza nije moguće\nBEOGRAD - Premijer Cvetković je obavestio gradonačelnika Beograda Dragana Đilasa da postojeći propisi ne dozvoljavaju umanjenje akciza na derivate nafte za pojedinačne korisnike.\nU Crnoj Gori od nedjelje poskupljuju cigarete\nPODGORICA - Cigarete u Crnoj Gori od sutra su skuplje od 13 do 15 centi zbog odluke vlade da poveća akcize na duvanske proizvode.\nDržava po kutiji cigareta uzima akcizu od čak 71 dinar\nPRIJE 111015 MIN\nPRIJE 983525 MIN\nPRIJE 1462750 MIN\nPRIJE 1466137 MIN\nPRIJE 1841296 MIN\nPRIJE 1890921 MIN\nPRIJE 1963660 MIN\nPRIJE 2001085 MIN\nPRIJE 2105589 MIN\nPRIJE 3078248 MIN\nPRIJE 4701845 MIN\nPRIJE 4780887 MIN\nPRIJE 4805491 MIN\nPRIJE 5041017 MIN\nPRIJE 5042733 MIN


Dačić: Unaprediti privrednu saradnju sa Argentinom - Svet - Dnevni list Danas\nPočetna » Svet » Dačić: Unaprediti privrednu saradnju sa Argentinom\n0Piše: FoNet 21. marta 2019. 09.43\nDačić je istakao važnost doslednog poštovanja teritorijalnog integriteta i suvereniteta kako Srbije, tako i Argentine.\nNa sastanku na marginama Konferencije Ujedinjenih nacija o saradnji Jug-Jug u Buenos Ajresu, Slauvinen je naglasio da Argentina neće promeniti svoju poziciju o nepriznavanju Kosova, saopštilo je Ministarstvo spoljnih odnosa Srbije.\nKako se navodi, na sastaku su razmenjena mišljenja o bilateralnim odnosima i multilateralnoj saradnji i konstatovano da su politički odnosi u stalnom usponu, a Dačić je istakao da treba uložiti dodatne napore za unapređenje privredne saradnje.\nNa sastanku se razgovaralo i o konkretnim projektima i skoroj poseti argentinskih privrednika Srbiji.\nDogovoreno je da se nastavi sa saradnjom u svim multilateralnim forumima, piše u saopštenju.\nArgentina, Gustav Slauvinen, Ivica DačićBuenos Ajres


Mogu da upišu Adu kao svoju - Vijesti.me\nMINISTARSTVO FINANSIJA UVAŽILO ŽALBU ULCINJSKE RIVIJERE\nMogu da upišu Adu kao svoju\nPredstavnici kompanije su očekivali da će Ministarstvo postupiti u skladu sa odlukom Vlade iz 2014. da se Ulcinjskoj rivijeri upiše pravo svojine Edit\nMilorad Milošević 29. oktobar 2016, 18:47 ažurirano 8. februar 2019, 07:50\nMinistarstvo finansija poništilo je rješenje područne jedinice Uprave za nekretnine Ulcinj kojim je odbijen zahtjev HTP Ulcinjska rivijera za upis svojine nad zemljištem Ade Bojane, potvrđeno je juče “Vijestima” zvanično iz resora kojim rukovodi ministar Raško Konjević. Time je Ministarstvo uvažilo zahtjeve iz žalbe HTP Ulcinjska rivijera.\nPredstavnici lokalne jedinice Uprave za nekretnine organizovali su nedavno javnu raspravu o zahtjevu za upisom prava svojine na zemljištu Ade Bojane.\nRasprava je organizovana nakon što je advokat Ulcinjske rivijere Branislav Lutovac podnio prije par mjeseci žalbu na prvostepeno rješenje ulcinjskog katastra kojim je odbijen zahtjev za upisom prava svojine. Ipak, na kraju su predstavnici lokalne samouprave ostali pri svom prvobitnom rješenju, koje je sad u drugostepenom postupku poništilo Ministarstvo finansija.\nPredstavnici kompanije iz Ulcinja su očekivali da će Ministarstvo finansija postupiti u skladu sa odlukom Vlade iz 2014. godine i donijeti odluku da se Ulcinjskoj rivijeri upiše pravo svojine nad zemljištem Ade Bojane.\nU spornom prvostepenom rješenju ulcinjskog katastra se navodilo da je Ulcinjska rivijera stekla “samo pravo korišćenja predmetnih zemljišta” i to nakon stupanja na snagu Zakona o svojinsko-pravnim odnosima.\nU kompaniji smatraju da je upravo ta činjenica da lice ima upisano pravo korišćenja na zemljištu i osnovni uslov za brisanje prava korišćenja i upis prava svojine, te da je nejasno zašto je prvostepeni organ to naveo kao nedostatak na strani podnosioca zahtjeva.\nMali akcionari Ulcinjske rivijere bili su nezadovoljni nakon ljetošnjeg odbijanja ulcinjskog katastra da uknjiži pravo svojine ovoj većinski državnoj kompaniji nad zemljištem Ade Bojane.\nOni su takvu odluku protumačili kao nedostatak hrabrosti lokalnih službenika da rade svoj posao i namjeru da prebace odgovornost na Ministarstvo finansija.\nKrgović: Korak bliže rješenju\nManjinski akcionari pozdravljaju rješenje Ministarstva finansija. “Smatramo da smo sada za korak blizi rješenju ove pravne zavrzlame koja traje više od deceniju. Konačni upis prava svojine nad zemljištem na Adi je u interesu i manjinskih akcionara i države kao većinskog vlasnika, tako da ne vidim razloge da slučaj ubrzo ne bude pozitivno riješen”, kazao je “Vijestima” ovlašćeni predstavnik Udruženja akcionara Ulcinjske rivijere Tripko Krgović.